cyanic-selkie/wikianc huggingface dataset:
ലക്ഷ്മി ചന്ദ് ഗുപ്ത
ജീവചരിത്രം
അക്കാദമി ഓഫ് മെഡിക്കൽ സയൻസസിന്റെ (2006) ഫെലോയും ഡോക്ടർ ഓഫ് സയൻസ് (1996) ബിരുദധാരിയുമായ ഗുപ്തയ്ക്ക് മെഡിക്കൽ വിഭാഗത്തിലെ ഏറ്റവും ഉയർന്ന ഇന്ത്യൻ അവാർഡായ ബിസി റോയ് അവാർഡ് ഇന്ത്യൻ കൗൺസിൽ ഓഫ് മെഡിക്കൽ റിസർച്ചിൽ നിന്നും 1988 -ൽ ലഭിച്ച. രാഷ്ട്രപതിയുടെ പോലീസ് മെഡൽ (1993), സ്പിരിച്വൽ സയൻസ് റിസർച്ച് ഫൗണ്ടേഷന്റെ എസ്എസ്എഫ് അവാർഡ് (1993), ഇന്ത്യൻ മെഡിക്കൽ അസോസിയേഷന്റെ (2002) മധ്യപ്രദേശ് ചാപ്റ്ററിന്റെ ലൈഫ് ടൈം അച്ചീവ്മെൻറ് അവാർഡ്, സാർക്ക് സാഹിത്യ അവാർഡ് (2002) എന്നിവയും അദ്ദേഹത്തിന് ലഭിച്ചു. 2010 ജനുവരിയിൽ ഇന്ത്യാ സർക്കാർ പത്മഭൂഷ ൻ ബഹുമതിക്കായി അദ്ദേഹത്തെ തിരഞ്ഞെടുത്തു. ഏതാനും മാസങ്ങൾക്കുശേഷം, 2010 മെയ് 26 ന് 70 ആം വയസ്സിൽ അദ്ദേഹം അന്തരിച്ചു.
അവലംബം
വർഗ്ഗം:2010-ൽ മരിച്ചവർ വർഗ്ഗം:1939-ൽ ജനിച്ചവർ
കാത്‌ലീൻ അന്റൊനെല്ലി
കാത്‌ലീൻ അന്റൊനെല്ലി കാത്‌ലീൻ "കെ" മക്‌നൾട്ടി മൗക്ലി അന്റൊനെല്ലി (12 ഫെബ്രുവരി, 1921 – 20 ഏപ്രിൽ 2006),കേ മക്നൾട്ടി എന്നറിയപ്പെടുന്നു ഐറിഷ്-അമേരിക്കൻ കമ്പ്യൂട്ടർ പ്രോഗ്രാമറും ആദ്യ ജനറൽ പർപ്പസ് ഇലക്ട്രോണിക്ക് ഡിജിറ്റൽ കമ്പ്യൂട്ടറായ എനിയാക്കിന്റെ യഥാർത്ഥ ആറു പ്രൊഗ്രാമർമാരിലൊരാളും ആയിരുന്നു.
ബെറ്റി ഹോൾബെർട്ടൺ, റൂത്ത് ടീറ്റൽബോം, ഫ്രാൻസെസ് സ്പെൻസ്, മാർലിൻ മെൽറ്റ്സർ, ജീൻ ബാർട്ടിക് എന്നിവരായിരുന്നു മറ്റ് അഞ്ച് എനിയാക്ക് പ്രോഗ്രാമർമാർ.
ആദ്യകാലജീവിതവും വിദ്യാഭ്യാസവും
അയർലണ്ടിലെ വടക്കൻ പ്രവിശ്യയായ അൾസ്റ്ററിലെ കൗണ്ടി ഡോണഗലിലെ ഗെയ്ൽറ്റാച്ച് ഏരിയ (ഐറിഷ് സംസാരിക്കുന്ന പ്രദേശം) 1921 ഫെബ്രുവരി 12 ന് ഐറിഷ് കാലത്ത് ക്രീസ്‌ലോ എന്ന ചെറിയ ഗ്രാമത്തിന്റെ ഭാഗമായ ഫെയ്‌മോറിൽ കാത്‌ലീൻ റീത്ത മക്‌നാൽറ്റി ജനിച്ചു. ജെയിംസിന്റെയും ആനിയുടെയും (നീ നെലിസ്) മക്നൾട്ടിയുടെ ആറ് മക്കളിൽ മൂന്നാത്തെയാളായിരുന്നു കാത്‌ലീൻ. അവളുടെ ജനന രാത്രിയിൽ, ഐറിഷ് റിപ്പബ്ലിക്കൻ ആർമി ട്രെയിനിംഗ് ഓഫീസറായ അവളുടെ പിതാവ്, ഐആർഎയിലെ അംഗമാണെന്ന് സംശയിക്കുന്നതിനാൽ ഡെറി ഗാളിൽ രണ്ട് വർഷത്തേക്ക് അറസ്റ്റുചെയ്യപ്പെട്ടു. മോചിതനായ ശേഷം, കുടുംബം 1924 ഒക്ടോബറിൽ യുണൈറ്റഡ് സ്റ്റേറ്റ്സിലേക്ക് കുടിയേറി, പെൻസിൽവാനിയയിലെ ഫിലാഡൽഫിയയിലെ ചെസ്റ്റ്നട്ട് ഹിൽ സെക്ഷനിൽ സ്ഥിരതാമസമാക്കി, അവിടെ അദ്ദേഹം കൽപ്പണിക്കാരനായി ജോലി കണ്ടെത്തി. ആ സമയത്ത്, കാത്‌ലീൻ മക്നൾട്ടിക്ക് ഇംഗ്ലീഷ് സംസാരിക്കാൻ കഴിഞ്ഞില്ല, ഐറിഷ് മാത്രമെ അറിയുമായിരുന്നുള്ളു; കാത്‌ലീന്റെ ജീവിതകാലം മുഴുവൻ ഐറിഷിലെ പ്രാർത്ഥനകൾ ഓർക്കുമായിരുന്നു.
കാത്‌ലീൻ ചെസ്റ്റ്നട്ട് ഹില്ലിലെ പാരോഷ്യൽ ഗ്രേഡ് സ്കൂളിലും (1927 - 1933) ഫിലാഡൽഫിയയിലെ ജെ. ഡബ്ല്യു. ഹല്ലഹാൻ കാത്തലിക് ഗേൾസ് ഹൈസ്കൂളിലും (1933 - 1938) പഠിച്ചു. ഹൈസ്കൂളിൽ, കാത്‌ലീൻ ഒരു വർഷം ബീജഗണിതം, ഒരു വർഷം പ്ലെയിൻ ജ്യാമിതി, ഒരു വർഷം ബീജഗണിതം, ഒരു വർഷം ത്രികോണമിതിയും സോളിഡ് ജോമെട്രിയും പഠിച്ചു. ഹൈസ്കൂളിൽ നിന്ന് ബിരുദം നേടിയ ശേഷം കാത്‌ലീൻ ചെസ്റ്റ്നട്ട് ഹിൽ കോളേജ് ഫോർ വിമൻസിൽ ചേർന്നു. പഠനകാലത്ത്, സ്ഫെറിക്കൽ ത്രികോണമിതി, ഡിഫറൻഷ്യൽ കാൽക്കുലസ്, പ്രൊജക്റ്റീവ് ജ്യാമിതി, പാർഷ്യൽ ഡിഫറൻഷ്യൽ സമവാക്യങ്ങൾ, സ്ഥിതിവിവരക്കണക്കുകൾ എന്നിവ ഉൾപ്പെടെയുള്ള എല്ലാ ഗണിതശാസ്ത്ര കോഴ്സുകളും കാത്‌ലീൻ പഠിച്ചു. 1942 ജൂണിൽ അവർ ഗണിതശാസ്ത്രത്തിൽ ബിരുദം നേടി, 92 സ്ത്രീകളുള്ള ഒരു ക്ലാസ്സിൽ ഏതാനും ഗണിതശാസ്ത്ര പ്രതിഭകളിൽ ഒരാളായി കാത്‌ലീൻ മാറി.
അവലംബം
വർഗ്ഗം:അമേരിക്കൻ കമ്പ്യൂട്ടർ പ്രോഗ്രാമർമാർ വർഗ്ഗം:1921-ൽ ജനിച്ചവർ വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ
അനിൽ കുമാർ ഭല്ല
ദില്ലിയിൽ നിന്നുള്ള ഒരു ഇന്ത്യൻ വൃക്ക മാറ്റിവയ്ക്കൽ ശസ്ത്രക്രിയാവിദഗ്ധനാണ് അനിൽ കുമാർ ഭല്ല അഥവാ '''ഡോ. (പ്രൊഫ. എ കെ ഭല്ല'''. നിലവിൽ സർ ഗംഗാ റാം ഹോസ്പിറ്റലിലെ നെഫ്രോളജി വകുപ്പിന്റെ കോ-ചെയർമാൻ സ്ഥാനം വഹിക്കുന്നു. മെഡിക്കൽ ഫീൽഡ് സയൻസിന് നൽകിയ സംഭാവനകൾക്ക് ഭല്ലയ്ക്ക് 2010 ൽ പത്മശ്രീ ലഭിച്ചു. റിപ്പബ്ലിക് ഓഫ് ഇന്ത്യയിലെ ഏറ്റവും ഉയർന്ന നാലാമത്തെ സിവിലിയൻ ബഹുമതിയാണ് പത്മശ്രീ അവാർഡ്. ദ പെരിറ്റോണിയൽ ഡയാലിസിസ് സൊസൈറ്റി ഓഫ് ഇന്ത്യയുടെ (പിഡിഎസ്ഐ) സെക്രട്ടറിയാണ് ഡോ. ഭല്ല. അദ്ദേഹം ഇപ്പോഴും ഇൻഡസ്ട്രിയൽ ലൈസൻ കമ്മിറ്റി ചെയർപേഴ്‌സൺ പദവി വഹിക്കുന്നു.
വൈദ്യശാസ്ത്രരംഗത്തെ പ്രവർത്തനത്തിന് 2019 ൽ ഡോ. ബിസി റോയ് ദേശീയ അവാർഡ് ലഭിച്ചു.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ ശസ്ത്രക്രിയാവിദഗ്ദ്ധർ വർഗ്ഗം:ജീവിച്ചിരിക്കുന്ന പ്രമുഖർ
കാതറിൻ ബാർട്ടൺ
കാതറിൻ ബാർട്ടൺ (1679-1739) ഐസക് ന്യൂട്ടന്റെ അർദ്ധ സഹോദരിയും, ചാൾസ് മോണ്ടാഗിന്റെ ഭാര്യയും പിന്നീട് ജോൺ കോൺഡ്യുട്ടിന്റെ ഭാര്യയും ആയിരുന്നു.
മുൻകാലജീവിതം
റോബർട്ട് ബാർട്ടന്റെയും രണ്ടാം ഭാര്യയായിരുന്ന ഹന്നാ സ്മിത്തിൻറെയും രണ്ടാമത്തെ മകളും ഐസക്ക് ന്യൂട്ടന്റെ അർദ്ധ സഹോദരിയും ആയ കാതറിൻ 1679 നവംബർ 25 ന് നോർത്താംപ്റ്റണിലെ ബ്രിഗ്സ്റ്റോക്കിൽ നിന്നു, സ്നാനമേറ്റു.
അലെക്നാഗിക്, അലാസ്ക
അലെക്നാഗിക് അമേരിക്കൻ ഐക്യനാടുകളിലെ അലാസ്കയിൽ അസംഘടിത ബറോയിലെ ദില്ലിംഗ്ഘാം സെൻസസ് ഏരിയായിൽപ്പെട്ട ഒരു രണ്ടാം ക്ലാസ് പട്ടണമാണ്. 2010 ലെ യു.എസ്. സെൻസസ് പ്രകാരം 219 ആയിരുന്ന ഈ പട്ടണത്തിലെ ജനസംഖ്യ 2000 ൽ 221 ആയി വർദ്ധിച്ചിരുന്നു.
ഭൂമിശാസ്ത്രം
ഡില്ലിംഗ്ഹാമിൽ നിന്ന് 16 മൈൽ (26 കിലോമീറ്റർ) വടക്കുപടിഞ്ഞാറായി അലക്നാഗിക് തടാകത്തിന്റെ തെക്കുകിഴക്കേ അറ്റത്തുള്ള വുഡ് നദിയുടെ ഉറവിടത്തിലാണ് അലക്നാഗിക് പട്ടണം സ്ഥിതിചെയ്യുന്നത്. അലെക്നാഗിക് തടാകത്തിന്റെ പേരിലാണ് പട്ടണം അറിയപ്പെടുന്നത്.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾപ്രകാരം പട്ടണത്തിന്റെ ആകെ വിസ്തീർണ്ണം 41.5 ചതുരശ്ര മൈൽ (107.5 ചതുരശ്ര കിലോമീറ്റർ ) ആണ്. അതിൽ 24.5 ചതുരശ്ര മൈൽ (63.5 ചതുരശ്ര കിലോമീറ്റർ) കരഭൂമിയും ബാക്കി 17.0 ചതുരശ്ര മൈൽ (44.0 ചതുരശ്ര കിലോമീറ്റർ ) അല്ലെങ്കിൽ 40.89 ശതമാനം ജലം ഉൾപ്പെട്ടതുമാണ്.
ബാഹ്യ ലിങ്കുകൾ
വർഗ്ഗം:അലാസ്കയിലെ പട്ടണങ്ങൾ
ലോഫോടെൻ
ലോഫോടെൻ എന്നത് നോർവേയിലെ നോർഡ് ലാൻഡ് കൗണ്ടിയിലെ ഒരു ജില്ലയും ദ്വീപസമൂഹവും ആണ്. കുന്നുകളും കൊടുമുടികളും ഉൾക്കടലുകളും ബീച്ചുകളും അടുത്തടുത്ത് കാണുന്ന ഒരു മനോഹര ഭൂപ്രകൃതിയാണ് ലോഫോടെൻ'ന്റേത്. ആർക്ടിക് വൃത്തത്തിനുള്ളിൽ ആണ് ഇത് സ്ഥിതി ചെയ്യുന്നതെങ്കിലും ഇതേ അക്ഷാംശത്തിൽ സ്ഥിതിചെയ്യുന്ന ലോകത്തെ മറ്റു പ്രദേശങ്ങളെ അപേക്ഷിച്ചു വളരെ വ്യത്യസ്തമായ താപനില അനുഭവപ്പെടുന്ന ഒരു സ്ഥലമാണിത്.
പേരിന്റെ ഉത്ഭവം
ലോഫോടെൻ (Lófót) എന്നത് നോർസ് ഭാഷയിലെ ló (i.e., "lynx"), fótr (i.e., "foot") എന്നീ വാക്കുകൾ കൂടിച്ചേർന്ന് ഉണ്ടായതാണ്. ലിൻക്സ് എന്ന മൃഗത്തിന്റെ പാദം എന്നാണ് ഇതിന്റെ അർഥം. യാഥാർത്ഥത്തിൽ അടുത്ത് തന്നെ കിടക്കുന്ന വെസ്റ്റ്വാഗോയ എന്ന ദ്വീപിന്റെ പേര് ആയിരുന്നു ഇത്. ഈ ദ്വീപിന്റെ ആകൃതി ലിൻക്സ്'ന്റെ പാദം പോലെ ആയി തോന്നിയിരിയ്ക്കണം.
ചരിത്രം
ലഘുചിത്രം|"Raftsund, Lofoten, Digermulen, Norway", c. 1890–1900. "ഏതാണ്ട് 11000 വർഷങ്ങൾ മുൻപ് മുതൽക്കേ ഇവിടെ ജനവാസം ഉണ്ടായിരുന്നതിനുള്ള തെളിവുകൾ ഉണ്ട്. പുരാവസ്തു ഖനനം ചെയ്തെടുത്ത പ്രദേശങ്ങളിൽ 5500 വർഷങ്ങൾക്ക് മുൻപ് വരെ ജനവാസം ഉണ്ടായിരുന്നതിനുള്ള തെളിവുകൾ ഉണ്ട്. അവസാന ശിലായുഗം ഏതാണ്ട് ഈ കാലത്തായിരുന്നു." അയോയുഗത്തിലെ കൃഷി, കാലിവളർത്തൽ, മനുഷ്യവാസം തുടങ്ങിയവയ്ക്കുള്ള തെളിവുകൾ ക്രിസ്തുവിന് 250 വർഷങ്ങൾക്ക് മുൻപ് ഉള്ളതാണ്.c. 250 BCE. ഇടത്ത്‌|ലഘുചിത്രം|240x240ബിന്ദു|Svolvær in Lofoten, Norway. View from the ferry harbour. ഉത്തര നോർവേയിലെ ആദ്യ ടൌൺ ഇവിടുത്തെ വാഗൻ(Vågan) എന്ന പട്ടണം ആണെന്ന് കരുതപ്പെടുന്നു. ആദ്യകാല വൈക്കിങ്ങുകളുടെ കാലത്തേ ഈ പട്ടണം നിലനിന്നിരുന്നുവെന്ന് വിശ്വസിയ്ക്കപ്പെടുന്നു. കിഴക്കൻ ലോഫോടെൻ'ന്റെ തെക്കേ അറ്റത്ത് ഇന്നത്തെ വാഗൻ(Vågan) മുനിസിപ്പാലിറ്റിയിലെ കാബെൽവാഗ്(Kabelvåg) പ്രദേശത്താണ് ഈ പട്ടണം അക്കാലത്തു് നിലനിന്നിരുന്നത്. വെസ്റ്റ്വാഗോയിലെ(Vestvågøy) ബോർഗ്(Borg)'നടുത്തുള്ള ലോഫോറ്റർ വൈക്കിംഗ് മ്യൂസിയത്തിലാണ് അയോയുഗത്തിലെയും വൈക്കിങ്ങുകളുടെ കാലഘട്ടത്തിലെയും പുരാവസ്തുക്കൾ സൂക്ഷിച്ചിരിയ്ക്കുന്നത്.
ആയിരത്തിലേറെ വർഷങ്ങളായി കോഡ് മൽസ്യബന്ധനത്തിന്റെ ഒരു പ്രമുഖ കേന്ദ്രമാണ് ഈ ദ്വീപുകൾ. പ്രത്യേകിച്ചും തണുപ്പുകാലത്ത് കോഡ് മൽസ്യങ്ങൾ ബാറെന്റ്സ് കടലിൽ നിന്നും പ്രജനനത്തിനായി തണുപ്പുകുറഞ്ഞ ദക്ഷിണദിശയിലേക്ക് കുടിയേറുമ്പോൾ. തെക്കുപടിഞ്ഞാറൻ നോർവേയിലെ ബെർഗെൻ ടൌൺ(Bergen) മൽസ്യസംസ്കരണത്തിന്റെയും കയറ്റുമതിയുടെയും കേന്ദ്രമാണ്. ഈ ദ്വീപസമൂഹത്തിലെ താഴ്ന്ന പ്രദേശങ്ങൾ കാർഷികവൃത്തിയുടെ കേന്ദ്രങ്ങളാണ്.
ലോഫോറ്റെർ എന്നത് ആദ്യകാലത്തു വെസ്റ്റ്വാഗോയ എന്ന ദ്വീപിന്റെ മാത്രം പേര് ആയിരുന്നു. പിന്നീട് മുഴുവൻ ദ്വീപസമൂഹത്തെയും ഈ പേരിൽ വിളിയ്ക്കാൻ തുടങ്ങി. ധാരാളം കൊടുമുടികൾ ഉള്ള ഈ ദ്വീപസമൂഹം കരയിൽ നിന്നും നോക്കുമ്പോൾ ഒരു ലിൻക്സിന്റെ കാൽ പോലെ കാണപ്പെടുന്നതുകൊണ്ടാണ് ഈ പേര് വന്നതെന്ന് വിശ്വസിയ്ക്കപ്പെടുന്നു.
2017 ലെ കണക്കുപ്രകാരം ഒരു വർഷം ഏതാണ്ട് ഒരു ദശലക്ഷം ടൂറിസ്റ്റുകൾ ഇവിടം സന്ദർശിയ്ക്കുന്നു.
ഭൂമിശാസ്ത്രം
ഹിന്നോയ(Hinnøya), ഔസ്റ് വാഗോയ്(Austvågøy), ജിംസോയ്(Gimsøy), വെസ്റ്റ്വാഗോയ്(Vestvågøy), ഫ്ലാക്സ്റ്റാഡോയ(Flakstadøya), മോസ്‌കീൻസോയ(Moskenesøya) എന്നിവയാണ് പ്രധാന ദ്വീപുകൾ. അകെ വിസ്തീർണം 1227 ചതുരശ്രകിലോമീറ്ററും ജനസംഖ്യ 24,500 ഉം ആണ്.
ഈ ദ്വീപസമൂഹത്തിന്റെ ഏറ്റവും വലിയ പ്രത്യേകത ഇവിടുത്തെ മലകളും കൊടുമുടികളും ആണ്. ഇവയുടെ ഇടയിലൂടെ കടന്നുപോകുന്ന കടലിന്റെ കൈവഴികളും കടലോരങ്ങളും ഉൾക്കടലുകളും ഈ ഭൂപ്രകൃതിയുടെ ഭംഗി വർദ്ധിപ്പിയ്ക്കുന്നു. ലോഫോറ്റെന്നിലെ ഏറ്റവും ഉയർന്ന കൊടുമുടി 1161 മീറ്റർ ഉയരമുള്ള ഹിഗ്രാവ്സ്റ്റിന്റെൻ (Higravstinden) ആണ്.
ഭൂഗർഭശാസ്ത്രം
വലത്ത്‌|ലഘുചിത്രം|ലോഫോറ്റെൻടെയും വെസ്റ്റെറാലെൻടെയും ഭൂഗർഭശാസ്ത്രഭൂപടം ഭൂഗർഭശാസ്ത്രപരമായി ലോഫോറ്റെൻ നോർവേയിലെ പശ്ചിമ ഗ്നൈസ് ഭൂഭാഗത്തിന്റെ (Western Gneiss Region) ഭാഗമാണ്. ഇവിടുത്തെ കൊടുമുടികളും ഉയർന്ന പ്രദേശങ്ങളും മെസോസോയിക് യുഗത്തിൽ രൂപപ്പെട്ടതാണ്. ഇവിടെ പല സ്ഥലത്തുനിന്നും കണ്ടെടുത്തിട്ടുള്ള കാവോലിനൈറ്റ് എന്ന ധാതു ഈ നിഗമനത്തെ ശരി വെയ്ക്കുന്നു.
ലോഫോറ്റെൻ'നു ചുറ്റുമുള്ള കടലിൽ എണ്ണയുടെ നിക്ഷേപം ഉണ്ടെന്ന് കണ്ടെത്തിയിട്ടുണ്ട്. ഏതാണ്ട് 1.3 ബില്യൺ ബാരൽ എണ്ണ ഇവിടെ ഉണ്ടെന്നു കണക്കാക്കിയിരിയ്ക്കുന്നു. പക്ഷെ ഈ ഭാഗത്തുള്ള എണ്ണ ഖനനം നിരോധിച്ചിരിയ്ക്കുന്നു.
ജന്തുജാലം
ട്രോപ്പിക്കൽ അല്ലാത്ത സമുദ്രങ്ങളിലെ ഏറ്റവും വലിയ പവിഴപ്പുറ്റുകൾ റോസ്ട് പട്ടണത്തിന് പടിഞ്ഞാറായി കാണപ്പെടുന്ന റോസ്ട് റീഫ് (Røst Reef) ആണ്. നോർവീജിയൻ, ബാരെന്റ്സ് (Barents sea) സമുദ്രങ്ങളിൽ നിന്നുള്ള മൽസ്യസമ്പത്തിന്റെ ഏതാണ്ട് 70% ത്തിന്റെയും പ്രജനനം നടക്കുന്നത് ഈ ദ്വീപസമൂഹത്തിന് ചുറ്റുമുള്ള ഭാഗത്താണ്. ഇവിടെ വൻ തോതിൽ കടൽപ്പരുന്തുകളും നീർക്കാക്കകളും കണ്ടു വരുന്നു. ഇതിനുപുറമെ വർണാഭമായ പഫിനുകളും ഇവിടെ കണ്ടുവരുന്നു. യൂറോപ്പിലെ ഏറ്റവും വലിയ പക്ഷികളുടെ കോളനി ഇവ ഇവിടെ ഉണ്ടാക്കിയിട്ടുണ്ട്. നീർനായകളും മൂസുകളും ആണ് പ്രധാന ജന്തുവർഗങ്ങൾ. ഇവിടുത്തെ വനങ്ങളിൽ ഡൗണി ബിർച്, റോവാൻ തുടങ്ങിയ സസ്യങ്ങൾ കണ്ടുവരുന്നു. എന്നാൽ കോണിഫർ വൃക്ഷങ്ങൾ ഈ പ്രദേശങ്ങളിൽ വളരുന്നില്ല.
കാലാവസ്ഥ
കോപ്പൻ കാലാവസ്ഥാവിഭാഗീകരണത്തിൽ സബ്-പോളാർ ഓഷ്യനിക് ആണ് ലോഫോറ്റെൻ'നിൽ അനുഭവപ്പെടുന്ന കാലാവസ്ഥ. ആർക്ടിക് വൃത്തത്തിനുള്ളിൽ കിടക്കുന്ന ഒരു പ്രദേശമായിരുന്നിട്ടുകൂടി ഇവിടുത്തെ ശിശിരങ്ങൾ അത്ര കടുത്തതല്ല. ഓരോ സ്ഥലത്തിന്റെ അക്ഷാംശവുമായി ബന്ധപ്പെടുത്തുമ്പോൾ താപനില ഒത്തുപോകാത്ത ലോകത്തെ പ്രദേശങ്ങളിൽ വെച്ച് ഏറ്റവും ഉയർന്ന വ്യതിയാനം ഇവിടെയാണ്. ഗൾഫ് സ്ട്രീമിന്റെയും അതിന്റെ പോഷക സിസ്റ്റങ്ങളുടെയും സാന്നിധ്യമാണ് ഈ അസാധാരണ കാലാവസ്ഥയ്ക്ക് കാരണം. റോസ്ട്(Røst), വൈറോയ്(Værøy) എന്നീ പ്രദേശങ്ങൾ വർഷത്തിലാകമാനം പോസിറ്റീവ് താപമാനം രേഖപ്പെടുത്തുന്ന സ്ഥലങ്ങളിൽ ഏറ്റവും വടക്കേയറ്റത്ത് കിടക്കുന്ന പ്രദേശങ്ങൾ ആണ്.
ശരത്കാലത്തിന്റെ അവസാനദിനങ്ങളിലും ശിശിരകാലത്തും ഇവിടെ ശക്തമായ കാറ്റ് അടിയ്ക്കാറുണ്ട്. തണുപ്പുകാലത്ത് സ്നോയും സ്നോയോട് ചേർന്ന മഴയും സാധാരണമാണ്. മലകളിൽ ശക്തിയേറിയ ഹിമപാതം ഉണ്ടാകാറുണ്ട്. ചില ശിശിരങ്ങളിൽ മലഞ്ചെരുവുകളിൽ ഹിമാനീപതനങ്ങളും സംഭവിയ്ക്കാറുണ്ട്.
സ്വോൾവാർ (Svolvær) പട്ടണത്തിൽ മെയ് 25 മുതൽ ജൂലൈ 17 വരെ സൂര്യൻ ചക്രവാളത്തിനു മുകളിൽ തന്നെയായിരിയ്ക്കും(പാതിരാസൂര്യൻ). അതുപോലെ ഡിസംബർ 4 മുതൽ ജനുവരി 7 വരെ സൂര്യൻ ചക്രവാളത്തിനു താഴെ തന്നെയും ആയിരിയ്ക്കും.
പർവ്വതാരോഹണവും പാറകയറ്റവും
ലഘുചിത്രം|275x275ബിന്ദു|ഫ്‌ളാക്‌സ്റ്റഡോയ (Flakstadøya) ദ്വീപിലെ ഒരു പർവ്വതവും നുസ്ഫിയോഡ് (Nusfjord) ഗ്രാമത്തിലേക്കുള്ള പാതയും പാറകയറ്റത്തിനും പർവ്വതാരോഹണത്തിനുമുള്ള ധാരാളം സാഹചര്യങ്ങൾ ലോഫോറ്റെൻ'നിൽ ലഭ്യമാണ്. വേനൽക്കാലത്ത് 24 മണിക്കൂർ സൂര്യപ്രകാശം ലഭിയ്ക്കുന്നതിനാൽ ഇത്തരം പ്രവർത്തനങ്ങൾ എളുപ്പമാകുന്നു. വെറും 1200 അടി ഉയരത്തിൽ മാത്രം റിഡ്ജുകളും കൊടുമുടികളും ഹിമാനികളും കാണപ്പെടുന്നു. ഔസ്റ്റ് വാഗോയയിലെ (Austvågøya) ഹെന്നിങ്സ്വാർ (Henningsvær) ആണ് പാറകയറ്റത്തിന്റെ പ്രധാന കേന്ദ്രം.
ഔസ്റ്റ് വാഗോയയും മോസ്‌കീൻസോയ(Moskenesøya)യുമാണ് പർവ്വതാരോഹണത്തിന്റെ പ്രധാന കേന്ദ്രങ്ങൾ.
സർഫിങ്
ഉൻസ്റ്റാഡ്(Unstad) ആണ് സർഫിങ്ങിന് പ്രശസ്തമായ സ്ഥലം.
സൈക്ലിംഗ്
വലത്ത്‌|ലഘുചിത്രം|220x220ബിന്ദു|നുസ്ഫിയോഡ് (Nusfjord) വ്യക്തമായി അടയാളപ്പെടുത്തിയ സൈക്കിൾ പാതകൾ ഇവിടെയുണ്ട്. ദ്വീപസമൂഹത്തിന്റെ തെക്കേ അറ്റം മുതൽ വടക്കേ അറ്റം വരെ ഈ പാതകൾ നീണ്ടുകിടക്കുന്നു. ചില സ്ഥലങ്ങളിൽ ഈ പാതകൾ പൊതു റോഡിൻറെ ഭാഗമാണെങ്കിലും പൊതുവെ അത്രയധികം തിരക്കില്ലാത്ത റോഡുകൾ ആണിത്. ചില സ്ഥലങ്ങളിൽ ഈ പാതകളിൽ ഗ്രേവൽ (മെറ്റൽ വിരിച്ചിട്ടുള്ളത്) മാത്രമാണുള്ളത്. തുരങ്കങ്ങളിലൂടെ സൈക്കിൾ ചവിട്ടുന്നത് ഒഴിവാക്കാനായി ചില സ്ഥലങ്ങളിൽ പ്രത്യേക ഫെറികൾ ലഭ്യമാണ്.
വേനൽക്കാലത്ത് പാതിരാസൂര്യന്റെ സമയങ്ങളിൽ ദ്വീപസമൂഹത്തിലുടനീളം നടക്കുന്ന സൈക്ലിംഗ് മത്സരമാണ് ലോഫോറ്റെൻ ഇന്സോമ്നിയ സൈക്ലിംഗ് റേസ്.
ഗതാഗതം
വലത്ത്‌|ലഘുചിത്രം|220x220ബിന്ദു|റോഡ് ഇ10. യൂറോപ്യൻ റോഡ് ഇ10 ആണ് ദ്വീപുകളിലെ ഏറ്റവും പ്രധാന പാത. സമുദ്രാന്തർതുരങ്കങ്ങളും പാലങ്ങളും മുഖേന ഇത് എല്ലാ വലിയ ദ്വീപുകളെയും ബന്ധിപ്പിയ്ക്കുന്നു. ഇത് നോർവേ മെയിൻലാൻഡുമായി ലോഫാസ്റ്റ് കണക്ഷൻ മുഖേന ബന്ധപ്പെട്ടിരിയ്ക്കുന്നു. 2007 ഡിസംബർ 1 നു ആണ് ഈ പാത ഉദ്ഘാടനം ചെയ്തത്. ദ്വീപുകൾ തമ്മിൽ തമ്മിലും മെയിൻലാൻഡും ദ്വീപുകളും തമ്മിലും പല ബസ് സെർവീസുകളുമുണ്ട്.
ഇവിടെ പല ചെറിയ വിമാനത്താവളങ്ങളുമുണ്ട്. ലെക്നെസ് എയർപോർട്ട്(Leknes Airport) ആണ് ഇതിൽ ഏറ്റവും പ്രമുഖം.
മാൽഗോർസാറ്റ ഗോർസ്ക
യൂറോപ്പിലെ അവസാനത്തെ യഥാർത്ഥ മരുഭൂമി പ്രദേശങ്ങളിലൊന്നായ വടക്കുകിഴക്കൻ പോളണ്ടിലെ റോസ്പുഡ താഴ്‌വരയെ സംരക്ഷിക്കാനുള്ള പ്രസ്ഥാനത്തിൽ അവിഭാജ്യ പങ്കുവഹിച്ച പോളിഷ് ആക്ടിവിസ്റ്റും സംരക്ഷകയുമാണ് മാൽഗോർസാറ്റ ഗോർസ്ക. പോളണ്ടിലെ പോഡ്‌ലാസ്കി വോയ്‌വോഡ്‌ഷിപ്പിലെ ട്ര്‌സിയാൻ മേഖലയിൽ നിന്നാണ് അവർ വരുന്നത്.
ജീവിതരേഖ
പോളിഷ് സൊസൈറ്റി ഫോർ ദി പ്രൊട്ടക്ഷൻ ഓഫ് ബേർഡ്സിനായി മാൽഗോർസാറ്റ ഗോർസ്ക പ്രവർത്തിക്കുന്നു. റോസ്പുഡ താഴ്‌വരയെ സംരക്ഷിക്കുന്നതിനായി 2002 മുതൽ വിയ ബാൾട്ടിക്ക എക്സ്പ്രസ് വേയുടെ ആസൂത്രിത വഴി മാറ്റുന്നതിനായി അവർ ഒരു കാമ്പെയ്‌ൻ നടത്തുകയാണ്. 2002 ൽ ജാഡ്‌വിഗ ലോപോട്ട സമ്മാനം നേടിയതിനുശേഷം 2010 ൽ ചരിത്രത്തിലെ രണ്ടാമത്തെ പോളണ്ടുകാരനെന്ന നിലയിൽ അവർ നേടിയ നേട്ടങ്ങൾക്ക് ഗോൾഡ്മാൻ പരിസ്ഥിതി സമ്മാനം നൽകി. ഇതിനുപുറമെ ഭർത്താവിനൊപ്പം അവർ ബീബർസ താഴ്‌വരയിൽ ഒരു ഇക്കോടൂറിസം കുടുംബം നടത്തുന്നു.
റോസ്പുഡ താഴ്‌വര സംരക്ഷിക്കുന്നതിനുള്ള സംഭാവന
റോസ്പുഡ താഴ്‌വരയിലെ സവിശേഷവും ശൂന്യവുമായ പ്രദേശങ്ങളിലൂടെ ബാൾട്ടിക്ക എക്സ്പ്രസ് വേ നിർമ്മിക്കാനുള്ള പദ്ധതികൾ ആരംഭിച്ചപ്പോൾ പദ്ധതികളിൽ മാറ്റം വരുത്താൻ രാഷ്ട്രീയക്കാരെ പ്രേരിപ്പിക്കുന്നതിനായി മഗോർസാറ്റ ഗോർസ്ക തന്റെ പ്രചരണം ആരംഭിച്ചു. 2002 ൽ ഡബ്ല്യുഡബ്ല്യുഎഫ് പോളണ്ട്, ഗ്രീൻപീസ്, പോളിഷ് ഗ്രീൻ നെറ്റ്‌വർക്ക്, പോളിഷ് സൊസൈറ്റി ഫോർ പ്രൊട്ടക്ഷൻ ഓഫ് ബേർഡ്സ് എന്നിവയുൾപ്പെടെയുള്ള സംഘടനകളുടെയും പ്രവർത്തകരുടെയും ഒരു കൂട്ടായ്മ അവർ വികസിപ്പിച്ചു. പൊതു പ്രസ്ഥാനത്തിന്റെ സഹസംഘാടകയായിരുന്നു അവർ. ഈ സമയത്ത് ആളുകൾ അവരുടെ ആശയങ്ങൾ പിന്തുണയ്ക്കുന്നതിനായി പച്ച റിബൺ ധരിച്ചു. മാൽഗോർസാറ്റ ഗോർസ്ക മാധ്യമങ്ങളിൽ സജീവമായിരുന്നു. അവർ അഭിമുഖങ്ങൾ നൽകി നിരവധി സംവാദങ്ങളിൽ പങ്കെടുത്തു. അവരുടെ പ്രവർത്തനങ്ങൾ പലപ്പോഴും മാസികയ്ക്കും പത്ര ലേഖനങ്ങൾക്കും വിഷയമായിരുന്നു.
2004 ൽ പോളണ്ട് യൂറോപ്യൻ യൂണിയനിൽ ചേർന്നപ്പോൾ നാച്ചുറ 2000 പ്രോഗ്രാമിന് നന്ദി പറഞ്ഞ് റോസ്പുഡ വാലി ഒരു സംരക്ഷിത പ്രദേശമായി മാറി. എന്നിരുന്നാലും, പോളിഷ് സർക്കാരുമായുള്ള അവരുടെ ചർച്ചകൾ അപ്പോഴും പ്രതീക്ഷിച്ച ഫലം നൽകിയില്ല. 2007 ൽ യൂറോപ്യൻ കമ്മീഷൻ കേസ് കോർട്ട് ഓഫ് ജസ്റ്റിസ് ഓഫ് ദി യൂറോപ്യൻ യൂണിയനിലേക്ക് മാറ്റി. അവസാനം യൂറോപ്യൻ പാർലമെന്റ് വിഷയത്തിൽ ഒരു റിപ്പോർട്ട് തയ്യാറാക്കി. അതേസമയം, ആസൂത്രിതമായ റൂട്ട് പോളിഷ് നിയമവുമായി പൊരുത്തപ്പെടുന്നില്ലെന്ന് പോളിഷ് കോടതികൾ മൂന്ന് തവണ പ്രഖ്യാപിച്ചു.
എട്ട് വർഷത്തെ പോരാട്ടത്തിന് ശേഷം, 2009 മാർച്ചിൽ, പോളിഷ് സർക്കാർ റൂട്ട് മാറ്റുമെന്നും റോസ്പുഡ താഴ്‌വരയുമായി ബന്ധിപ്പിക്കില്ലെന്നും പ്രഖ്യാപിച്ചു. യഥാർത്ഥ ലക്ഷ്യം കൈവരിച്ചിട്ടും, Małgorzata Górska അവിടെ നിന്നില്ല. Knyszyn Primeval ഫോറസ്റ്റ്, Biebrza Marshes, Augustów Primeval ഫോറസ്റ്റ് എന്നിവയുടെ സംരക്ഷിത പ്രദേശങ്ങളിൽ നുഴഞ്ഞുകയറാതിരിക്കാൻ ഒരു റൂട്ട് മാറ്റം ആവശ്യമായിരുന്നു. ഒടുവിൽ, 2009 ഒക്‌ടോബർ 20-ന് ഈ വിവാദ റൂട്ട് സെക്ഷനുകൾക്കായി ഒരു റൂട്ടിംഗ് ആസൂത്രണം ചെയ്യുകയും ഈ ഭൂപ്രദേശങ്ങളെ നാശത്തിൽ നിന്ന് രക്ഷിക്കുകയും ചെയ്തു.
ഗോൾഡ്മാൻ പരിസ്ഥിതി സമ്മാനത്തിനും ചടങ്ങിനുമുള്ള അപേക്ഷ
2010-ൽ, ബാങ്ക്വാച്ചുമായി ബന്ധപ്പെട്ടിരിക്കുന്നതും 2004-ലെ ഗോൾഡ്‌മാൻ പരിസ്ഥിതി പുരസ്‌കാര ജേതാവുമായ മനാന കൊച്ച്‌ലാഡ്‌സെ, ആ വർഷത്തെ സമ്മാനത്തിലേക്ക് മൽഗോർസാറ്റ ഗോർസ്കയെ നാമനിർദ്ദേശം ചെയ്തു. ബാങ്ക് വാച്ചിന്റെ പങ്കാളിയായ പോളിഷ് ഗ്രീൻ നെറ്റ്‌വർക്ക് ഓർഗനൈസേഷനാണ് ഗോൾഡ്മാൻ പ്രൈസിനുള്ള അപേക്ഷ ആരംഭിച്ചത്. സമ്മാനം നേടിയപ്പോൾ, സാൻ ഫ്രാൻസിസ്കോയിൽ നടന്ന ചടങ്ങിലേക്ക് അവളെ ക്ഷണിച്ചു. എന്നാൽ അതിനുമുമ്പ് അവൾ നിരവധി മീറ്റിംഗുകളിൽ പങ്കെടുത്തു. അവരിൽ ഒരാൾ അമേരിക്കൻ പ്രസിഡന്റ് ബരാക് ഒബാമയ്‌ക്കൊപ്പമാണ്.
പുറംകണ്ണികൾ
വർഗ്ഗം:ഗോൾഡ്മാൻ എൻവിയോൺമെന്റൽ പ്രൈസ് ജേതാക്കൾ വർഗ്ഗം:പോളിഷ് പരിസ്ഥിതി പ്രവർത്തകർ
മൊയ്തീൻ കാഞ്ചനമാല പ്രണയം
കോഴിക്കോട് ജില്ലയിലെ മലയോര ഗ്രാമമായ മുക്കം ഗ്രാമത്തിൽ 1950-കളിൽ തുടക്കം കുറിക്കപ്പെട്ട നാട്ടിലെ പേരുകേട്ട രണ്ടു തറവാടുകളിൽ പെട്ടവരായിരുന്ന രാഷ്ട്രീയ നേതാവുകൂടിയായ ഉള്ളാട്ടിൽ ബി.പി. ഉണ്ണിമൊയ്‌തീൻ സാഹിബിന്റെ മകനായ മൊയ്തീൻ, അദ്ദേഹത്തിന്റെ ഉറ്റ സുഹൃത്തായിരുന്ന കൊറ്റങ്ങൽ അച്യുതന്റെ മകൾ കാഞ്ചനമാല എന്നിവർ തമ്മിലുള്ള പ്രണയ കഥയാണ് മൊയ്തീൻ കാഞ്ചനമാല പ്രണയം എന്നറിയപ്പെടുന്നത്. ദീർഘകാലം നീണ്ടുനിന്ന പ്രണയത്തിലെ സംഭവ ബാഹുല്യം കൊണ്ടും കാൽ നൂറ്റാണ്ട് കാലത്തെ പ്രണയ ശേഷം മൊയ്തീന്റെ അകാലത്തിലുണ്ടായ അപകടമരണത്തെ തുടർന്ന് മൊയ്തീന്റെ വിധവയായി ജീവിതം നയിക്കാൻ തീരുമാനിച്ച കാഞ്ചനമാലയുടെ പിൽകാല ജീവിതവും ഒക്കെ ചേർന്ന് വ്യത്യസ്തമായ ഒരു പ്രണയകഥ എന്ന നിലയിൽ ശ്രദ്ധ നേടുകയുണ്ടായി.
1982 ജൂലായ് 5 മുക്കത്തെ ഇരുവഴിഞ്ഞിപ്പുഴയിൽ ഉണ്ടായ ഒരു തോണിയപകടത്തിലെ രക്ഷാപ്രവർത്തനത്തിനിടെ മൊയ്തീൻ ചുഴിയിൽ പെട്ട് മുങ്ങി മരിക്കുകയുണ്ടായി. ഇതോടെ ആത്മഹത്യ ചെയ്യാനുള്ള കാഞ്ചനയുടെ ശ്രമങ്ങൾ വിഫലമായി. ശേഷം മൊയ്തീന്റെ വിധവയായി ജീവിക്കാൻ തീരുമാനിച്ച കാഞ്ചനമാലയെ കുറച്ചു ദിവസങ്ങൾക്ക് ശേഷം മൊയ്തീന്റെ ഉമ്മ വീട്ടിലേക്ക് കൊണ്ടുവന്നു. പിന്നീട് സാമൂഹ്യപ്രവർത്തനത്തിലേക്കു തിരിഞ്ഞ കാഞ്ചന മൊയ്തീന്റെ പേരിൽ ലൈബ്രറിയും ബി.പി.മൊയ്തീൻ സേവാ മന്ദിർ എന്ന സന്നദ്ധ പ്രവർത്തന കേന്ദ്രവും സ്ഥാപിച്ചു നോക്കിനടത്തി കാഞ്ചനമാല ഇന്നും മുക്കത്ത് ജീവിച്ചിരിക്കുന്നുണ്ട്.
പുസ്തകങ്ങൾ
മൊയ്തീൻ, കാഞ്ചനമാല - ഒരപൂർവ പ്രണയ ജീവിതം എന്ന പേരിൽ മാതൃഭൂമി ആഴചപ്പതിപ്പിൽ വന്ന ഇവരുടെ കഥയാണ് ഈ പ്രണയത്തെ കേരളത്തിൽ പ്രശസ്തമാക്കിയത്. മാതൃഭൂമി ബുക്സ് പിന്നീട് ഇതൊരു പുസ്തകമായി പുറത്തിറക്കി. പ്രണയവഴിഞ്ഞി എന്ന പേരിൽ ഡി.സി. ബുക്സ്ഉം ഒരു പുസ്തകം പ്രസിദ്ധീകരിച്ചിട്ടുണ്ട്.
ചലച്ചിത്രം
2015ൽ റിലീസ് ചെയ്യപ്പെട്ട ആർ.എസ്. വിമൽ രചനയും സംവിധാനവും നിർവഹിച്ച എന്ന് നിന്റെ മൊയ്തീൻ എന്ന സിനിമ ഈ പ്രണയത്തിന്റെ കഥപറയുന്നു.
പുറത്തേക്കുള്ള കണ്ണികൾ
സിനിമയുടെ ട്രെയിലർ
വർഗ്ഗം:പ്രണയം
ഡീപ് ലേണിംഗ്
കമ്പ്യൂട്ടർ ദർശനം, സംഭാഷണങ്ങളെ തിരിച്ചറിയുക, സ്വാഭാവിക ഭാഷയുടെ വിവിധ ഘട്ടങ്ങൾ, ശബ്ദങ്ങൾ തിരിച്ചറിയൽ, സമൂഹ മാധ്യമ ഫിൽട്ടറിംഗ്, യന്ത്ര വിവർത്തനം, ബയോ ഇൻഫോർമാറ്റിക്‌സ്, മരുന്ന് രൂപകൽപ്പന എന്നിവയുൾപ്പെടെയുള്ള മേഖലകളിൽ ആഴത്തിലുള്ള ന്യൂറൽ നെറ്റ്‌വർക്കുകൾ, ആഴത്തിലുള്ള ബിലീഫ് ശൃംഖലകൾ, ആവർത്തിച്ചുള്ള ന്യൂറൽ നെറ്റ്‌വർക്കുകൾ, കൺവൻഷണൽ ന്യൂറൽ നെറ്റ്‌വർക്കുകൾ എന്നിവയിലെല്ലാം ഡീപ് ലേണിംഗ് ആർക്കിടെക്ചർ പ്രയോഗിച്ചു. മെഡിക്കൽ ഇമേജ് വിശകലനം, മെറ്റീരിയൽ പരിശോധന, ബോർഡ് ഗെയിം പ്രോഗ്രാമുകൾ എന്നിവയുൾപ്പെടെ അവ മനുഷ്യ വിദഗ്ദ്ധരെ അപേക്ഷിച്ച് താരതമ്യപ്പെടുത്താവുന്നതും ചില സന്ദർഭങ്ങളിൽ മികച്ചതുമായ ഫലങ്ങൾ നൽകി.
കൃത്രിമ ന്യൂറൽ നെറ്റ്‌വർക്കുകൾ (ANNs) വിവര സംസ്കരണത്തിലൂടെ പ്രചോദനം ഉൾക്കൊണ്ട് ബയോളജിക്കൽ സിസ്റ്റങ്ങളിൽ ആശയവിനിമയ നോഡുകൾ വിതരണം ചെയ്തു. ബയോളജിക്കൽ തലച്ചോറുകളിൽ നിന്ന് ANNs ന് വ്യത്യാസങ്ങളുണ്ട്. പ്രത്യേകിച്ചും, ന്യൂറൽ നെറ്റ്‌വർക്കുകൾ സ്ഥിരവും പ്രതീകാത്മകവുമാണ്, അതേസമയം മിക്ക ജീവജാലങ്ങളുടെയും ജൈവ മസ്തിഷ്കം ചലനാത്മകവും (പ്ലാസ്റ്റിക്) അനലോഗുമാണ്.
നിർവചനം
റോ ഇൻ‌പുട്ടിൽ‌ നിന്നും ഉയർന്ന ലെവൽ‌ സവിശേഷതകൾ‌ ക്രമേണ എക്‌സ്‌ട്രാക്റ്റു ചെയ്യുന്നതിന് ഒന്നിലധികം ലെയറുകൾ‌ ഉപയോഗിക്കുന്ന മെഷീൻ‌ ലേണിംഗ് അൽ‌ഗോരിതംസിന്റെ ഒരു ക്ലാസാണ് ഡീപ് ലേണിംഗ്. ഉദാഹരണത്തിന്, ഇമേജ് പ്രോസസ്സിംഗിൽ, താഴത്തെ പാളികൾ അരികുകൾ തിരിച്ചറിഞ്ഞേക്കാം, അതേസമയം ഉയർന്ന പാളി അക്കങ്ങൾ / അക്ഷരങ്ങൾ അല്ലെങ്കിൽ മുഖങ്ങൾ പോലുള്ള അർത്ഥവത്തായ ഇനങ്ങൾ തിരിച്ചറിയുന്നു.
അവലോകനം
മിക്ക ആധുനിക ഡീപ് ലേണിംഗ് മോഡലുകളും കൃത്രിമ ന്യൂറൽ നെറ്റ്‌വർക്കുകളെ അടിസ്ഥാനമാക്കിയുള്ളതാണ്, പ്രത്യേകിച്ചും, കൺവൊല്യൂഷണൽ ന്യൂറൽ നെറ്റ്‌വർക്കുകൾ (സിഎൻഎൻ), എന്നിരുന്നാലും അവയ്ക്ക് പ്രൊപ്പോസിഷണൽ ഫോർമുലകളോ ആഴത്തിലുള്ള ജനറേറ്റീവ് മോഡലുകളിൽ ലെയർ തിരിച്ചുള്ള ക്രമീകരിച്ച ലേറ്റന്റ് വേരിയബിളുകളോ ഉൾപ്പെടുത്താം. ഡീപ് ബിലീഫ് നെറ്റ്‌വർക്കുകളിലെ നോഡുകൾ, ഡീപ് ബോൾട്ട്സ്‌മാൻ മെഷീനുകൾ എന്നിവ പോലുള്ളവ.
അവലംബം
വർഗ്ഗം:കൃത്രിമബുദ്ധി
സ്നൈക് വീഡിയോ ഗെയിം
എങ്ങനെ കളിക്കാം
കളിക്കാരൻ ഒരു നിശ്ചിത അതിരിനുള്ളിലെ കുത്ത്, ചതുരക്കട്ടകൾ അതുമല്ലെങ്കിൽ എന്തെങ്കിലും ചെറിയ ജീവികളെ സ്നൈക്നെ ഉപയോഗിച്ച് ഭക്ഷിക്കുന്നതാണ് ഉള്ളടക്കം .ഒരു വര രൂപേണ ആവും സ്നൈക് സഞ്ചരിക്കുക .അതിന് വശങ്ങളിലേക് തിരിയാനുള്ള കഴിവുമുണ്ടാവും. ഇരകളെ ഭക്ഷിക്കുന്നതിനോടൊപ്പം പാമ്പിന്റെ വലിപ്പം കൂടുന്നത് കൂടുതൽ പോയിന്റുകൾ ലഭിക്കാൻ കാരണമാകുന്നു .എന്നാൽ അത് കളിക്കാരനിൽ സമ്മർദം ചെലുത്താനും കാരണമാകുന്നു .സ്നൈക് സഞ്ചരിക്കുന്നതിനിടയിൽ അത് അതിരിൽ തട്ടുകയോ അതിന്റെ മുൻഭാഗം അതിന്റെതന്നെ ദേഹത്ത് തട്ടുകയോ ചെയ്താൽ ഗെയിം അവസാനിക്കുന്നതാണ്.
ചരിത്രം
1976-ൽ ആർക്കേഡ് ഗെയിം ബ്ലോക്കേട്‌ രൂപം നൽകി ഗ്രാമിലിൻ വികസിപ്പിച്ചെടുത്തു പുറത്തുവിട്ടു .അതേവർഷം തന്നെ ബിഗ്‌ഫൂട്ട് ബൊങ്കേർസ് അതിനെ ക്ലോൺ ചെയ്തു.
അവലംബം
വർഗ്ഗം:മൊബൈൽ കളികൾ വർഗ്ഗം:വിൻഡോസ് ഗെയിമുകൾ വർഗ്ഗം:ലിനക്സ് ഗെയിമുകൾ
റെബേക്ക ഷാഫെർ
റെബേക്ക ലൂസിൽ ഷാഫെർ (ജീവിതകാലം: നവംബർ 6, 1967 - ജൂലൈ 18, 1989) ഒരു അമേരിക്കൻ മോഡലും നടിയുമായിരുന്നു. അഭിനയ രംഗത്തേയ്ക്ക് പ്രവേശിക്കുന്നതിനുമുമ്പ് ഒരു കൗമാര മോഡലായാണ് അവർ ഔദ്യോഗിക ജീവിതം ആരംഭിച്ചത്. 1986 ൽ മൈ സിസ്റ്റർ സാം എന്ന സിബിഎസ് ഹാസ്യ പരമ്പരയിലെ പട്രീഷ്യ "പാറ്റി" റസ്സലിന്റെ വേഷം ചെയ്തു. 1988-ൽ ഈ പരമ്പര റദ്ദാക്കപ്പെടുകയും ബ്ലാക്ക് കോമഡി സീൻസ് ഫ്രം ദ ക്ലാസ് സ്ട്രഗിൾ ഇൻ ബെവർലി ഹിൽസ് ഉൾപ്പെടെയുള്ള നിരവധി ചിത്രങ്ങളിൽ ഷേഫർ പ്രത്യക്ഷപ്പെടുകയും ചെയ്തു. 21-ാം വയസ്സിൽ, ഷാഫെർ ഒരു ആരാധകനാൽ കൊല്ലപ്പെട്ടു.
ആദ്യകാലജീവിതം
പോർട്ട്‌ലാൻഡ് കമ്മ്യൂണിറ്റി കോളേജിലെ അധ്യാപികയും എഴുത്തുകാരിയുമായിരുന്ന ഡാനയുടേയും (മുമ്പ്, വിൽനർ) കുട്ടികളുടെ മനശാസ്ത്രജ്ഞനായിരുന്ന ഡോ. ബെൻസൺ ഷാഫെറുടേയും ഏകപുത്രിയായി ഒറിഗണിലെ യൂജിനിൽ ഒരു ജൂത കുടുംബത്തിലാണ് റെബേക്ക ഷാഫെർ ജനിച്ചത്. പോർട്ട്‌ലാൻഡിൽ ജൂത മതവിശ്വാസത്തിൽ വളർന്ന അവർ അവിടെ ലിങ്കൺ ഹൈസ്‌കൂളിൽ വിദ്യാഭ്യാസത്തിനു ചേർന്നു. തുടക്കത്തിൽ ഒരു റബ്ബിയാകാനുള്ള ആഗ്രഹം അവൾക്കുണ്ടായിരുന്നുവെങ്കിലും ഹൈസ്കൂളിലെ ജൂനിയർ വർഷത്തിൽ മോഡലിംഗിലേയ്ക്കു തിരിഞ്ഞു. ഡിപ്പാർട്ട്‌മെന്റ് സ്റ്റോർ കാറ്റലോഗുകളിലും ടെലിവിഷൻ പരസ്യങ്ങളിലും പ്രത്യക്ഷപ്പെട്ടതോടൊപ്പം ഇക്കാലത്ത് ഒരു ടെലിവിഷൻ സിനിമയിൽ എക്സ്ട്രാ നടിയായും അഭിനയിച്ചു. മോഡലിംഗ് ജീവിതം നയിക്കുന്നതിനായി 1984 ഓഗസ്റ്റിൽ മാതാപിതാക്കളുടെ അനുവാദത്തോടെ സ്വയം ന്യൂയോർക്ക് നഗരത്തിലേക്ക് പോയി. ന്യൂയോർക്കിൽ ജോലി ചെയ്യുന്നതോടൊപ്പം പ്രൊഫഷണൽ ചിൽഡ്രൻസ് സ്കൂളിലും ചേർന്നു. ഗൈഡിംഗ് ലൈറ്റ് എന്ന പകൽസമയ സോപ്പ് ഓപ്പറയിലും അവർക്ക് ഹ്രസ്വകാല വേഷം ഉണ്ടായിരുന്നു.
1984 ന്റെ അവസാനത്തിൽ, ആറുമാസം മാത്രം നീണ്ടുനിന്ന എബിസിയുടെ വൺ ലൈഫ് ടു ലൈവ് എന്ന സോപ്പ് ഓപ്പറയിൽ ആനി ബാർണസിന്റെ വേഷം റെബേക്ക ഷാഫെർ അവതരിപ്പിച്ചു. ഈ സമയത്ത്, തന്റെ മോഡലിംഗ് സാധ്യതകൾ വർദ്ധിപ്പിക്കാനും അവൾ ശ്രമിച്ചിരുന്നു. 5 അടി 7 ഇഞ്ച് (1.70 മീറ്റർ) ഉയരമുണ്ടായിരുന്ന അവരുടെ ഉയരം ഉന്നത ഫാഷൻ മോഡലിംഗിൽ ഹ്രസ്വമായി കണക്കാക്കപ്പെടുകയും തൊഴിൽ കണ്ടെത്താൻ അവർ ബുദ്ധിമുട്ടുകയും ചെയ്തു. 1985 ൽ കൂടുതൽ മോഡലിംഗ് സാദ്ധ്യതകൾ കണ്ടെത്താമെന്ന പ്രതീക്ഷയിൽ അവൾ ജപ്പാനിലേക്ക് മാറിയെങ്കിലും അവളുടെ കുറഞ്ഞ ഉയരവും ഭാരവും കാരണം ഈ രംഗത്ത് ജോലി കണ്ടെത്തുന്നതിന് ബുദ്ധിമുട്ടുകൾ നേരിട്ടു. ന്യൂയോർക്ക് നഗരത്തിലേയ്ക്കു തിരിച്ചെത്തിയ അവർ അഭിനയ രംഗത്ത് ശ്രദ്ധ കേന്ദ്രീകരിക്കാൻ തീരുമാനിച്ചു.
1986-ൽ വൂഡി അല്ലന്റെ റേഡിയോ ഡെയ്സ് എന്ന കോമഡി സിനിമയിൽ ഷാഫർ ഒരു ചെറിയ വേഷം നേടിയെങ്കിലും അവളുടെ പ്രകടനം ആത്യന്തികമായി സിനിമയിൽ നിന്ന് എഡിറ്റുചെയ്യപ്പെടുകയും കഥാപാത്രത്തിന്റെ ഒരു ഹ്രസ്വ രംഗം മാത്രം സിനിമയിൽ അവശേഷിക്കുകയും ചെയ്തു. മോഡലിംഗ് രംഗത്ത് തുടർന്ന അവർ ഇതിനിടെ ഒരു പരിചാരികയായും ജോലി ചെയ്തിരുന്നു. സെവന്റീൻ മാസികയുടെ കവറിൽ പ്രത്യക്ഷപ്പെട്ട ഷാഫെർ ടെലിവിഷൻ നിർമ്മാതാക്കളുടെ ശ്രദ്ധ പിടിച്ചുപറ്റിയതോടെ പാം ഡോബർ അഭിനയിച്ച മൈ സിസ്റ്റർ സാം എന്ന കോമഡി പരമ്പരയ്ക്കായി കരാർ ചെയ്യപ്പെട്ടു. ഈ ചിത്രത്തിൽ മാതാപിതാക്കളുടെ മരണശേഷം 29 കാരിയായ സഹോദരി സാമന്തയോടൊപ്പം ("സാം") താമസിക്കാൻ ഒറിഗണിൽ നിന്ന് സാൻ ഫ്രാൻസിസ്കോയിലേക്ക് പോകുന്ന കൗമാരക്കാരിയായ പട്രീഷ്യ "പാറ്റി" റസ്സലിന്റെ വേഷം അവതരിപ്പിക്കുന്നതിനുള്ള കരാർ ഷേഫർ നേടി. തുടക്കത്തിൽത്തന്നെ ഹിറ്റായിത്തീർന്ന ഈ പരമ്പര ആദ്യ 25 സ്ഥാനങ്ങളിൽ എത്തിയെങ്കിലും പിന്നീട് റേറ്റിംഗ് കുറയുന്നതിനാൽ 1988 ഏപ്രിലിൽ രണ്ടാം സീസണിൽ പാതിവഴിയിൽ റദ്ദാക്കപ്പെട്ടു. മൈ സിസ്റ്റർ സാമിനുശേഷം, സീൻസ് ഫ്രം ദ ക്ലാസ് സ്ട്രഗിൾ ഇൻ ബെവർലി ഹിൽസ്, ദി എൻഡ് ഓഫ് ഇന്നസെൻസ്, ടെലിവിഷൻ ചലച്ചിത്രമായ ഔട്ട് ഓഫ് ടൈം എന്നിവയിൽ അവർക്ക് സഹവേഷങ്ങൾ ഉണ്ടായിരുന്നു. കുട്ടികളുടെ ചാരിറ്റിയായ തേർസ്ഡേ ചൈൽഡിന്റെ വക്താവായും അവർ പ്രവർത്തിച്ചിരുന്നു.
മരണം
റോബർട്ട് ജോൺ ബാർഡോ എന്ന വ്യക്തി 1989 ജൂലൈ 18 ചൊവ്വാഴ്ച വെസ്റ്റ് ഹോളിവുഡിലെ വീട്ടിൽ വച്ച് റെബേക്ക ഷാഫറിനെ വെടിവച്ചു കൊന്നു. മൂന്ന് വർഷത്തോളമായി അവളെ പിന്തുടരുന്ന ഒരു ആരാധകനായിരുന്നു അദ്ദേഹം. 1985 ൽ വിമാനാപകടത്തിൽ കൊല്ലപ്പെട്ട, കുട്ടികളുടെ സമാധാന പ്രവർത്തകയായ സാമന്ത സ്മിത്തിനോട് അയാൾക്ക് നേരത്തെ താൽപ്പര്യമുണ്ടായിരുന്നു. തുടർന്ന് അയാൾ ഷാഫറിന് നിരവധി കത്തുകൾ എഴുതുകയും അതിലൊന്നിന് അവൾ മറുപടി നൽകുകയും ചെയ്തു. 1987 ൽ മൈ സിസ്റ്റർ സാമിന്റെ സെറ്റിൽ ഷേഫറുമായി കൂടിക്കാഴ്ച നടത്താമെന്ന പ്രതീക്ഷയിൽ അയാൾ ലോസ് ഏഞ്ചലസിലേക്ക് പോയെങ്കിലും വാർണർ ബ്രദേഴ്സിന്റെ സുരക്ഷാ സംഘം അയാളെ പിന്തിരിപ്പിച്ചു. ഒരു മാസത്തിനുശേഷം ഒരു കത്തിയുമായി മടങ്ങിയെത്തിയ അയാളുടെ പ്രവേശനം സുരക്ഷാ ഗാർഡുകൾ വീണ്ടും തടഞ്ഞു. പോപ്പ് ഗായകരായ ഡെബി ഗിബ്സൺ, മഡോണ, ടിഫാനി ഡാർവിഷ് എന്നിവരിലേക്ക് ആസക്തി മാറിയതോടെ അയാൾ ടക്സണിലേക്ക് മടങ്ങിപ്പോയി.
അനന്തരം
അന്തർസംസ്ഥാന പാത 10 ലെ വാഹനത്തിരക്കിനിടയിലൂടെ ഒരാൾ ഓടുന്നുവെന്ന് വാഹനമോടിച്ചവർ റിപ്പോർട്ട് ചെയ്തതിനെ തുടർന്ന് ടക്സൺ പോലീസ് മേധാവി പീറ്റർ റോൺസ്റ്റാഡ് അടുത്ത ദിവസം ബാർഡോയെ അറസ്റ്റ് ചെയ്തു. അയാൾ തൽക്ഷണം കൊലപാതകക്കുറ്റം സമ്മതിച്ചു. ഒ.ജെ. സിംസൺ കൊലപാതകക്കേസിലെ ലീഡ് പ്രോസിക്യൂട്ടർ എന്ന നിലയിൽ പ്രശസ്തയായിരുന്ന മാർസിയ ക്ലാർക്ക് അയാൾക്കെതിരായ കേസ് വിചാരണ ചെയ്തു. വിചാരണയിൽ അയാൾക്കെതിരെയുള്ള കുറ്റം തെളിയിക്കപ്പെടുകയും ബാർഡോ പരോൾ ലഭിക്കാതെ ജീവപര്യന്തം തടവിന് ശിക്ഷിക്കപ്പെടുകയും ചെയ്തു. ഈ സംഭവത്തോടെ, ഡി‌എം‌വി വഴി വ്യക്തിഗത വിവരങ്ങൾ പുറത്തുവിടുന്നത് സംബന്ധിച്ച കാലിഫോർണിയ നിയമത്തിൽ ഭേദഗതി വരുത്തി. സ്വകാര്യ വിലാസങ്ങൾ പുറത്തിറക്കുന്നതിൽ നിന്ന് ഡി‌എം‌വിയെ തടയുന്ന ഡ്രൈവറുടെ സ്വകാര്യതാ പരിരക്ഷണ നിയമം 1994 ൽ നടപ്പാക്കപ്പെട്ടു.
അവലംബം
വർഗ്ഗം:1967-ൽ ജനിച്ചവർ വർഗ്ഗം:1989-ൽ മരിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ
എടപ്പാൾ ഗ്രാമപഞ്ചായത്ത്
ലഘുചിത്രം|[[മലപ്പുറം ജില്ലയിലെ എടപ്പാൾ എന്ന സ്ഥലത്ത് ഒരു സ്വകാര്യ ആശുപത്രിയുടെ മതിലിന് മേലെ വളരുന്ന ഒരു കല്ലാൽ Brown-woolly fig / Mysore fig ശാസ്ത്രീയ നാമം Ficus drupacea കുടുംബം Moraceae.]]
മലപ്പുറം ജില്ലയിലെ പൊന്നാനി താലൂക്കിൽ പൊന്നാനി ബ്ളോക്കിൽ ഉൾപ്പെടുന്ന 22.28 ചതുരശ്ര കിലോമീറ്റർ വിസ്തീർണ്ണമുള്ള ഗ്രാമപഞ്ചായത്താണ് എടപ്പാൾ ഗ്രാമപഞ്ചായത്ത്.
അവലംബം
വിഭാഗം:മലപ്പുറം ജില്ലയിലെ ഗ്രാമപഞ്ചായത്തുകൾ
ഇച്ചിക്കാവ റൈസോ VIII
Ichikawa Raizō VIII (八代目 市川 雷蔵)
ക്യോട്ടോയിൽ ജനിച്ച് ആറുമാസത്തിനുശേഷം അദ്ദേഹം Ichikawa Kudanji III (三代目 市川 九團次) മൂന്നാമന്റെ ( 三代目 市川 九團次 , സണ്ടൈം ഇച്ചിക്കാവ കുഡൻജി )  ദത്തുപുത്രനായി. 15-ാം വയസ്സിൽ Ichikawa Enzō (市川延蔵) ( 市川延蔵 , ഇച്ചിക്കാവ എൻസോ ) എന്ന പേരിൽ അദ്ദേഹം തന്റെ കബുക്കി അഭിനയത്തിൽ അരങ്ങേറ്റം കുറിച്ചു. 1951-ൽ അദ്ദേഹത്തെ Ichikawa Jūkai III (三代目 市川 壽海) ( 三代目 市川 壽海 , സാൻഡൈം ഇച്ചിക്കാവ ജുകായ് )  ദത്തെടുത്തു, ഇച്ചിക്കാവ റൈസോ എട്ടാമൻ എന്ന് പുനർനാമകരണം ചെയ്തു. 1954-ൽ അദ്ദേഹം സിനിമാ നടനായി കരിയർ ആരംഭിച്ചു. എൻജോയിലെ പ്രകടനത്തിന് അദ്ദേഹത്തിന് തകർപ്പൻ അംഗീകാരം ലഭിച്ചു, കൂടാതെ ബ്ലൂ റിബൺ അവാർഡ്, കിനിമ ജുൻപോ അവാർഡ് എന്നിവയുൾപ്പെടെ നിരവധി അവാർഡുകൾ ലഭിച്ചു, ഒരു പ്രധാന വേഷത്തിലെ ഒരു നടന്റെ മികച്ച പ്രകടനത്തിന്. അദ്ദേഹത്തിന്റെ ആരാധകർക്കിടയിൽ അദ്ദേഹത്തെ സ്നേഹപൂർവ്വം "റായി-സമ" എന്ന് വിളിച്ചിരുന്നു. 1968 ജൂണിൽ അദ്ദേഹത്തിന് മലാശയ ക്യാൻസർ ഉണ്ടെന്ന് കണ്ടെത്തുകയും ശസ്ത്രക്രിയയ്ക്ക് വിധേയനാവുകയും ചെയ്തു, പക്ഷേ അത് കരളിൽ മെറ്റാസ്റ്റാസൈസ് ചെയ്യുകയും അടുത്ത വർഷം അദ്ദേഹം മരിക്കുകയും ചെയ്തു.
ഒരു നടന്റെ പ്രതികാരം ( യുകിനോജോ ഹെൻഗെ ) എന്നിവയാണ് മറ്റ് മികച്ച കൃതികൾ. അദ്ദേഹത്തിന്റെ ചാരുതയാൽ അദ്ദേഹം വളരെയധികം പ്രശംസിക്കപ്പെട്ടു, അദ്ദേഹത്തിന്റെ ജീവിതകാലത്ത് അദ്ദേഹത്തെ "ശരീരം കൊണ്ട് ചിന്തിക്കുന്ന പ്രതിഭ" എന്ന് വിളിക്കപ്പെട്ടു.
മുകലൈൻഡ
ഗൗതമ ബുദ്ധൻ ബോധി വൃക്ഷത്തിൻ കീഴിൽ ധ്യാനിക്കാൻ തുടങ്ങി നാലാഴ്ച കഴിഞ്ഞപ്പോൾ ആകാശം ഏഴു ദിവസം ഇരുണ്ടുപോയി, അതിശയകരമായ മഴ പെയ്തു. എന്നിരുന്നാലും, സർപ്പങ്ങളുടെ രാജാവായ ശക്തനായ മുകലൈൻഡ ഭൂമിക്കടിയിൽ നിന്ന് വന്ന് തന്റെ ശിരസ്സ് ഉപയോഗിച്ച് ഗൗതമ ബുദ്ധനെ സംരക്ഷിച്ചു. വലിയ കൊടുങ്കാറ്റ് നീങ്ങിയപ്പോൾ, സർപ്പ രാജാവ് തന്റെ മനുഷ്യരൂപം ഏറ്റെടുത്തു ബുദ്ധന്റെ മുമ്പിൽ വണങ്ങി സന്തോഷത്തോടെ കൊട്ടാരത്തിലേക്ക് മടങ്ങി.
അവലംബം
വർഗ്ഗം:ഹൈന്ദവദൈവങ്ങൾ വർഗ്ഗം:ബുദ്ധമതം
മദൻ കാർകി
മുൻകാലജീവിതം
ഏഴ് തവണ ദേശീയ അവാർഡ് നേടിയ ഗാനരചയിതാവായ വൈരമുത്തു, മീനാക്ഷി കോളേജ് ഫോർ വിമൻ പ്രൊഫസർ കൂടിയായിരുന്ന പൊന്മണി അവറുകളുടെ മൂത്ത മകനാണ് മദൻ കാർകി. ഒരു ഇളയ സഹോദരൻ, കബിലൻ, ഒരു നോവലിസ്റ്റും, തമിഴ് ചിത്രങ്ങൾക്കു വേണ്ടി ഗാനരചയിതാവും ഡയലോഗ് എഴുത്തുകാരനുമാണ്.
വിദ്യാഭ്യാസം
ചെന്നൈയിൽ വളർന്ന അദ്ദേഹം കോടമ്പാക്കത്തെ ലയോള മെട്രിക്കുലേഷൻ സ്കൂളിൽ പഠിച്ചു. അദ്ദേഹം തന്നെ പറഞ്ഞതുപോലെ അദ്ദേഹം ഒരു നല്ല വിദ്യാർത്ഥിയല്ല. പ്രത്ത്യേകിച്ചു തമിഴിനും ഇംഗ്ലീഷിലും മാത്രം ശ്രേഷ്ഠനാണ്. ഹൈസ്കൂളിൽ പഠിച്ച കാലത്ത് കമ്പ്യൂട്ടർ ശാസ്ത്രത്തിൽ താല്പര്യമുണ്ടായിരുന്നു. അണ്ണാ സർവകലാശാലയുമായി അഫിലിയേറ്റ് ചെയ്ദ ഗിണ്ടി എൻജിനീയറിങ്ങ് കോളജിൽ അദ്ദേഹം പ്രവേശനം നേടി. 1997ൽ കമ്പ്യൂട്ടർ എൻജിനീയറിങ് രംഗത്ത് അണ്ടർ ഗ്രാജ്വേറ്റ് വിദ്യാഭ്യാസം തുടങ്ങി.
CEGൽ, അവസാന വർഷ പ്രോജക്ടിന്റെ ഭാഗമായി, പ്രൊഫ. ടി.വി. ഗീതയുടെ മേൽനോട്ടത്തിൽ, തമിഴ് വോയ്സ് എഞ്ചിനാണ് കാർകി ചെയ്തത്. തമിഴ് ഭാഷയ്ക്കായുള്ള സ്പീച്ച് എൻജിനിലേക്ക് ഒരു പാഠം നിർമ്മിക്കുകയായിരുന്നു പദ്ധതിയുടെ ലക്ഷ്യം. മലേഷ്യയിലെ ക്വാലാലമ്പൂരിൽ നടന്ന തമിഴ് ഇൻറർനെറ്റ് കോൺഫറൻസിൽ ഈ ഗവേഷണ പ്രബന്ധം ഔദ്യോഗികമായി തിരഞ്ഞെടുക്കപ്പെട്ടിരുന്നു.
തന്തേ കാലഘട്ടത്തിലെ മറ്റ് പദ്ധതികൾ ക്രിയേറ്റിവ് ഇന്നൊവേഷൻ, ന്യൂ പ്രോഡക്റ്റ് ഡവലപ്മെന്റ് എന്നീ കോഴ്സിന്റെ ഭാഗമായിരുന്നു. ജനറേറ്റർ, ഇന്ത്യൻ ഫൊണറ്റിക്സിനെ സംബന്ധിച്ചിടത്തോളം ഉചിതമായ പേരുകൾ സൃഷ്ടിക്കുന്ന ലക്ഷ്യം, കമ്പൈലർ ഡിസൈൻ, ഭാഷാപരമായ നിയമങ്ങളും വ്യാകരണ നിയമങ്ങളും വ്യാഖ്യാനിക്കാനുള്ള ശരിയായ ലക്ഷ്യത്തോടെയും പ്രോഗ്രാമിങ് ഭാഷയും രൂപപ്പെട്ടു.
ചെന്നൈ കവികൾക്കായി അദ്ദേഹം തമിഴ് വേഡ് പ്രൊസസ്സറിനായി ഒരു സ്പെൽ ചെക്കർ നിർമ്മിച്ചു. തമിഴ് ഭാഷയ്ക്കുള്ള മൊർഫോളജിക്കൽ അനലൈസറിന്റെ ഭാഗമായി നിർമ്മിച്ച റൂട്ട് നിഘണ്ടു അടിസ്ഥാനമാക്കിയാണ് ഈ പദ്ധതി ഉൾപ്പെടുത്തിയിട്ടുള്ളത്. വാക്കുകളുടെ കൃത്യത നിർണ്ണയിക്കുന്നതാണ് ഈ പദ്ധതിയുടെ ലക്ഷ്യം.
2001ൽ ബാച്ചിലേഴ്സ് ഡിഗ്രി പൂർത്തിയാക്കിയതിനെ ത്തുടർന്ന് 2003ൽ ക്യൂൻസ്ലാൻഡ് സർവകലാശാലയിൽ [[ബിരുദാനന്തരബിരുദം
ഈ കാലത്തിന് പദ്ധതികളിൽ ചിലത് അച്ചടി സോഫ്റ്റ്‌വേർ പ്രോസസ് പ്രൊജക്ട് (ആരുടെ വ്യക്തിപരമായ സോഫ്റ്റ്‌വേർ പ്രോസസ് എന്നുവിളിക്കുന്ന വ്യക്തികൾക്കുള്ള സോഫ്റ്റ്‌വേർ ഡെവലപ്പ്മെന്റ് പ്രോസസ്സ് അവതരിപ്പിക്കുകയും ആചരിക്കുകയും ചെയ്യുക), ഓൺ-ലൈനിൽ ആർട്ട് സ്റ്റോർ വെബ്സൈറ്റ് (ഇൻറർനെറ്റിലൂടെ പെയിന്റിംഗുകൾ ട്രേഡ് ചെയ്യുന്ന ഒരു വെബ്സൈറ്റ് നിർമ്മിച്ചതും), ടെക്സ്റ്റ് ബേസ്ഡ് വോയിസ് ചാറ്റും (അതിനായി പ്രോക്സി വോയ്സ് ചാറ്റ് സംവിധാനം രൂപകൽപ്പന ചെയ്തിട്ടുള്ളതും വിഷ്വൽ ബേസിക് വികസിപ്പിച്ചതും പ്രധാന കമ്പ്യൂട്ടിംഗ് വശങ്ങൾ ഉൾപ്പെടുത്തിയത്).
അദ്ദേഹത്തിൻതെ അക്കാഡമിക്കുകൾക്ക് പുറമെ, സർവകലാശാലയിലെ അദ്ധ്യാപകനായും അദ്ദേഹം സേവനം ചെയ്തു. റിലേഷണൽ ഡാറ്റാബേസ് സിസ്റ്റങ്ങളും പ്രോഗ്രാമിംഗ് ലാംഗ്വേജ് പോലുള്ള വിഷയങ്ങളിൽ ക്ലാസ് റൂം ട്യൂട്ടോറിയലുകളും ലബോറട്ടറി സെഷനുകളും അദ്ദേഹം നടത്തി.
വിവരസാങ്കേതിക വിദ്യയിൽ പിഎച്ച്ഡി പരിപാടിയുടെ ഭാഗമായി അദ്ദേഹം വിവിധ ജ്യോതിശാസ്ത്രം പരീക്ഷിക്കുന്നതിനായി SENSE (നെറ്റ്വർക്കിങ് സെൻസർ എക്സ്പെരിമെന്റിനത്തെ മാതൃനക്ഷത്ര പരിസ്ഥിതി) എന്ന ജാവ അടിസ്ഥാനമാക്കിയുള്ള സിമുലേഷൻ പ്ലാറ്റ്ഫോം വികസിപ്പിച്ചെടുത്തു. ഡോ. മരിയ ഓർലോവ്സ്ക, ഡോ. ഷാസിയ സാദിഖ് എന്നിവരുടെ നേതൃത്വത്തിൽ ഈ പദ്ധതി പൂർത്തിയാക്കി. "വയർലെസ്സ് സെൻസർ നെറ്റ്വർക്കുകളിൽ ചോദ്യ പ്രചരണത്തിനുള്ള ഡിസൈൻ പരിഗണനകൾ" എന്ന വിഷയത്തെ ആസ്പദമാക്കിയുള്ളതാണ് അദ്ദേഹത്തിന്റെ പ്രബന്ധം. പഠിപ്പിക്കൽ ജീവിതം.
പഠിപ്പിക്കൽ ജീവിതം
ബിരുദാനന്തര ബിരുദം പൂർത്തിയാക്കിയതിന് ശേഷം ഇന്ത്യയിലേക്ക് മടങ്ങിയ കാർകി 2007 ഡിസംബറിൽ അണ്ണാ സര്വകലാശാലയിൻ കോളേജ് ഓഫ് എഞ്ചിനീയറിംഗ് ഗിണ്ടിയിൽ തിരിച്ചെത്തി. അടുത്ത ആറുമാസത്തേക്ക് അദ്ദേഹം സീനിയർ റിസർച്ച് ഫെലോ ആയി ഗവേഷണ പദ്ധതികളും, അനേകം വിദ്യാർത്ഥികളുടെ പദ്ധതികളും നിർവഹിച്ചു. കൂടാതെ അവരുടെ ബിരുദാനന്തര ബിരുദ വിദ്യാർത്ഥികൾക്കായി കോഴ്സുകളും ലാബുകളും അദ്ദേഹം കൈകാര്യം ചെയ്തു. ജൂലൈ 2008 നും ജൂലായ് 2009 നും ഇടയ്ക്ക് പ്രോജക്ട് സയന്റിസ്റ്റായി അദ്ദേഹം സേവനമനുഷ്ഠിച്ചു. ഗവേഷണ ഗ്രൂപ്പുകൾ, എം.ഇ & എം.ബി.എ. വിഭാഗത്തിലെ വിദ്യാർത്ഥികൾക്കും അദ്ദേഹം പഠിപ്പിച്ചു.
2009 ആഗസ്റ്റിൽ അദ്ദേഹം അസിസ്റ്റന്റ് പ്രൊഫസറായി ജോലി ചെയ്തു തുടങ്ങി. യൂണിവേഴ്സിറ്റിയിലെ കമ്പ്യൂട്ടിംഗ് ലാബ് ഏകോപിപ്പിക്കുകയും അവരുടെ ബാച്ചിലർമാർ, മാസ്റ്റർ ഡിഗ്രികളിൽ പഠിക്കുന്ന വിദ്ധാർത്ഥികൾക്കു കമ്പ്യൂട്ടർ സയൻസ് പ്രഭാഷണം നടത്തുകേയും ചെയ്തു. എൻ.ആർ.ഐ, വിദേശ ദേശീയ വിദ്യാർത്ഥികൾ, കംപ്യൂട്ടർ സയൻസ് എൻജിനീയറിങ് അസോസിയേഷൻ സ്റ്റാഫ് ഖജാൻറി, സ്ടുടെന്റ്റ് കൗണ്സലർ എന്നീ സേവനമനുഷ്ഠിച്ചിട്ടുണ്ട്. വിപുലമായ ഡാറ്റബേസുകൽ, എത്തിക്സ് ഫോർ എങ്ങിനീർസ്, പ്രോഗ്രാമിങ് ലാൻഗ്വജിന്തേ നിയമങ്ങൾ, പരിസ്ഥിതി ശാസ്ത്രം, തമിഴ് കമ്പ്യൂട്ടിംഗ് (പിഎച്ച്.ഡി വിദ്യാർത്ഥികൾ) എന്നിവയെ അദ്ദേഹം പഠിപ്പിച്ചു.
കുടുംബവും സ്വകാര്യ ജീവിതവും
അണ്ണാ സർവകലാശാലയിൽ പഠിച്ച നന്ദിനി ഈശ്വരമൂർത്തിയെ 22 ജൂൺ 2008 ഇൽ അദ്ദേഹം വിവാഹം ചെയ്തു. നന്ദിനി കാർകി ഫീച്ചർ ഫിലിമുകൾക്കും ഡോക്യുമെന്ററികൾക്കും സബ്ടൈറ്റ്ലർ എന്ന നിലയിൽ തമിഴ് സിനിമാ രംഗത്ത് ഇപ്പോൾ പ്രവർത്തിക്കുന്നു. 2009 ഇൽ ജനിച്ച ഹായ്ക്കു കാർക്കി അവരുടെ മകനാണ്.
അരങ്ങേറ്റം
അണ്ണാ സർവകലാശാലയിൽ അദ്ധ്യാപകനായിരുന്ന കാലത്ത് അദ്ദേഹം തമിഴ് സിനിമാ രംഗത്ത് കരിയർ തുടങ്ങി. സംവിധായകൻ ശങ്കർ ചെയ്ത സയൻസ് ഫിക്ഷൻ സിനിമയായ എന്തിരൻ (2010) ആയിരുന്നു അദ്ദേഹന്തിന്തേ ആദ്യത്തെ സിനിമ പ്രൊജക്റ്റ്. 2008ൽ സംവിധായകനെ സമീപിച്ച അദ്ദേഹത്തെ സംവിദായകൻ സിനിമയുടെ സംഭാഷണങ്ങളിൽ സഹായിക്കാൻ പ്രത്യേകിച്ചും സാങ്കേതിക പദാവലിയിൽ സഹായിക്കാനും കൊണ്ടുവന്നിരുന്നു. ചിത്രത്തിൻതെ എല്ലാ രംഗങ്ങളിലും മൂന്ന് സെറ്റ് ഡയലോഗുകൾ എഴുതിയിട്ടുണ്ട്. ഒന്ന് ശങ്കർ, ഒന്ന് കാർക്കി, മറ്റൊന്ന് സുജാത രംഗരാജൻ. സുജാത രംഗരാജൻ സിനിമയുടെ പ്രാരംഭഘട്ടത്തിന്തെ ആദ്യ ഘട്ടങ്ങളിൽ അന്തരിച്ചു. ശങ്കർ മൂന്നു ഡ്രാഫ്റ്റുകളെ പടിച്ചുനോകുകെയും ഏറ്റവും മികച്ച രീതിയിലുള്ളവയെ നടപ്പാക്കുകയും ചെയ്യും. ക്ലൈമാക്സ് മാത്രമായിരുന്നു ഒന്നിലധികം കൈകൾ ഇല്ലാത്തത് കാരണം അത് കാർകി എഴുതിയതാണ്.
സംഭാഷണത്തിനു പുറമേ, ചിത്രത്തിനു വേണ്ടി രണ്ടു ഗാനങ്ങൾ അദ്ദേഹം എഴുതി. “ഇരുമ്പിലെ ഒരു ഋദയം“എന്ന ഈ ചിത്രത്തിലെ ഗാനമാണ് അദ്ദേഹത്തിൻതെ സിനിമ ടോഴിലിനത്തെ ആദ്യത്തെ ഗാനം. ഈ ചിത്രത്തിലെ മറ്റൊരു ഗാനം അദ്ദേഹം എഴുതിയതു “ബൂം ബൂം റോബോ ഡാ” വായിരുന്നു. അദ്ദേഹത്തിൻതെ കരിയറിലെ ആദ്യത്തെ ഗാനം ഭാഗികമായി രേഖപ്പെടുത്തിയത് റഹ്മാൻ ആയിരുന്നു. എന്നാൽ കണ്ടേൻ കാദലെയ് (2009) ചിത്രത്തെക്കു വേണ്ടി അദ്ദേഹം എഴുതിയ “ഒടോടി പോരെന്” എന്ന ഗാനമാണ് അദ്ദേഹത്തിൻതെ ആദ്യം പുറത്തിറങ്ങിയ ഗാനം. എന്തിരനുമായുള്ള അദ്ദേഹത്തിൻതെ രചനകൾക്ക് 2011 വിജയ് അവാർഡുകളിൽ കാർക്കിക്ക് മികച്ച തിരക്കഥയുടെ അവാർഡ് ലഭിച്ചു.
ഗാനരചയിതാവ്
എന്തിരൻ ചിത്രത്തെക്കു ശേഷം തമിഴ് സിനിമാ വ്യവസായത്തിലെ ഗാനരചയിതാക്കളിൽ ഏറെ ശ്രദ്ധിക്കപ്പെടുന്ന ഒരാളായി കാർകി. എ.ആർ. റഹ്മാൻ, ഹാരിസ് ജയരാജ്, ഡി.ഇമ്മാൻ,എം. എം. കീരവാണി, യുവൻ ശങ്കർ രാജാ, എസ്. തമാൻ, സജ്ഞയ് ലീല ബൻസാലി, അനിരുദ്ധ് രവിചന്ദർ, സാം, സി.എസ് വുമായി അദ്ദേഹം ഒന്നിച്ച് സഹകരിച്ചു. തന്തേ സ്വന്തം തമിഴ് കൂടാതെ വിവിധ ഭാഷകളിലായി ഗാനങ്ങൾ എഴുതുവതിനും അദ്ദേഹം പ്രശസ്തനാണ്. അത്തരത്തിലുള്ള ഗാനങ്ങളിൽ നൻപൻ ചിത്രത്തിലെ “ആസ്ക് ലസ്ക”, 7 ആവും അറിവ് വിലെ “ദി റൈസ് ഓഫ് ഡെമോ” ചിലതാണ്. 180 വിലെ കാന്റീഞ്ഞുവ എന്ന ഗാനം പോര്ടുഗിസ് ഭാഷെയിൽ എഴുതപ്പെട്ടതാണ്. ആസ്ക് ലസ്ക എന്ന ഗാനം 16 ഭാഷേകളിൽ ലഭ്യമാണ്. ഗാനത്തിൻതെ ഭാഗമായി ദൈനംദിന ഉച്ചഭാഷിഴികളിൽ ഉപയോഗിക്കാത്ത അസാധാരണമായ തമിഴ് വാക്കുകളിലൂടെയും അദ്ദേഹത്തിൻതെ രചനകൾ ശ്രദ്ധേയമായി. ഉദാഹരണത്തിന് കോ ചിത്രത്തിൽനിന്ന് കൂവിയമില്ല കാറ്റെഴ്ച്ചി പേഴയ്, ''ഐ|ഐയില്നിന്ന് പണികൊഴ. വിനോദ് എന്ന സിനിമയിലെ ആദ്യ പാലിൻഡ്രോം ഗാനവും അദ്ദേഹം രചിച്ചു. 2018 അവസാനത്തോടെ, അദ്ദേഹത്തിന് അറുനൂറിലേറെ പാട്ടുകൾ ഉണ്ട്.
കാർക്കിയുടെ ഏറ്റവും ജനപ്രിയ ഗാനങ്ങളിൽ ചിലത് “ഇരുമ്പിലെ ഒരു ഇദയം”(എന്തിരൻ), “എന്നമോ ഏതോ”(കോ), “നീ കൂറിനാൽ”( 180), "ആസ്കു ലസ്കാ"(നമ്പൻ), “ഗൂഗിൾ ഗൂഗിൾ” (തുപ്പാക്കി), “ഏലയ് കീച്ചാണ്” (കാതൽ), “ഒസാക്ക” (വണക്കം ചെന്നൈ), “സെൽഫി പുള്ള” (കത്തി), “പൂക്കളെ സത്ത് ഒഴിവിടുങ്ങള്”(ഐ), “മേയ് നിഗര”(24), “അഴഗിയെ” (കാറ്റ് വെളിയിടയ്), “ഇന്ദിര ലോകത്തു സുന്ദരിയെ”(2.0), “കുറുംബ" (ടിക്ക് ടിക്ക് ടിക്ക്).
സംഭാഷണ എഴുത്തുകാരൻ
എന്തിരനുമായുള്ള വിജയത്തിൻതെ ശേഷം സംവിധായകൻ ശങ്കറോട് കൂടി കാർകി വീണ്ടും നമ്പൻ എന്ന ചിത്രത്തിന് സംഭാഷണ എഴുത്തുകാരനായി സഹകരിച്ചു. ഹിന്ദി ബ്ലാക്ക് ബസ്റ്റർ ചിത്രമായ 3 ഇഡിയറ്റ്സ്വുടെ മറ്റൊരു രൂപമായ നമ്പൻ ചിത്രത്തിൽ കോളേജ് ജീവിതത്തെ വേറൊരു രീതിയിൽ പ്രദർശിപ്പിക്കാൻ ഉദ്ദേശിച്ചു സംഭാഷണത്തിലേക്ക് അദ്ദേഹം ഒരു ഇരട്ടമുഖം ഉണ്ടാക്കി. ശങ്കരിന്തേ ഒരു സാങ്കേതിക ഉപദേശകനായി അദ്ദേഹം 2.0 ലും (എന്തിരനുമായുള്ള തുടർച്ച) മികച്ച രീതിയിൽ കാര്യം നിർവഹിച്ചു. 2.0 ഇന്ത്യയിലെ ഏറ്റവും വിലയേറിയ ഒരു ചിത്രമാണ്.
തെലുങ്കു സംവിധായകൻ എസ്. എസ്. രാജമൗലിയുമായുള്ള വിജയകരമായ സഹപ്രവർത്തകനായും കാർകി അറിയപ്പെടുന്നു. ബാഹുബലിയുടെ രണ്ടാം ഭാഗവും തെക്കേ ഇന്ത്യവിന്ദേ വിലയേറിയ ചിത്രങ്ങളിലൊന്നാണ്. ഗോകുൽ സംവിധാനം ചെയ്ത “ഇതുക്കു താനേ ആസെയ് പട്ടായ ബാലകുമാര”, വെങ്കട് പ്രഭു സംവിധാനം ചെയ്ത മസ്സു എങ്കിറ മസ്സിലാമണി, നാഗ് അശ്വിൻ സംവിധാനം ചെയ്ത മഹാനദി (നടി സാവിത്രിയുടെ ജീവിതത്തെ ആധാരമാക്കിയ ചിത്രം) എന്നിവയാണ് മറ്റു പ്രധാന പ്രോജക്ടുകൾ.
ഭാഷാശാസ്ത്രജ്ഞൻ
ബാഹുബലി പരമ്പരയ്ക്കായി അദ്ദേഹം “കിളികി" എന്ന ഒരു ഭാഷ നിർമ്മിച്ചു. അത് ചിത്രത്തിലെ കാലകേയ എന്ന ഗോത്രവർഗ്ഗക്കാർ സംസാരിച്ചിരുന്ന ഭാഷേയാണ്. ഓസ്ട്രേലിയവിൽ അദ്ദേഹം താമസിച്ചിരുന്ന കാലഘട്ടത്തിൽ ഈ ഭാഷയുടെ ഉത്ഭവം സ്ഥാപിക്കപ്പെട്ടു. കുട്ടികളെ നോക്കുന്ന താത്കാലികമായ ഒരു ജോലിയെ അദ്ദേഹം ഓസ്ട്രേലിയവിൽ ചെയ്തു. ആ കാലഘട്ടത്തിൽ അദ്ദേഹം ക്ലിക്ക് എന്ന ഒരു ഭാഷെയെ ഉണ്ടാക്കി. സംവിധായകൻ രാജമൗലി അദ്ദേഹത്തെ സമീപിച്ചപ്പോൾ ഭയമുണ്ടാകുന്ന ഭാഷേയൊന്നു ആവശ്യമെന്നു അദ്ദേഹം ഒരു ഭാഷ സൃഷ്ടിച്ചു. ക്ലിക്ക് ചെയ്യുക" എന്ന അടിസ്ഥാനത്തിൽ, അദ്ദേഹം 750 വാക്കുകളും 40 വ്യാകരണ നിയമങ്ങളും ചേർത്തു. അങ്ങനെയാണ് കിലികി എന്ന ഒരു ഭാഷ ഉണ്ടായത്. 'Tch', 'tsk' തുടങ്ങിയ വാക്യവാക്യ ക്ലിക്കുകൾ ഭാഷയിലെ സമവാക്യവും ബഹുവചന മാർക്കറുകളായും ഉപയോഗിക്കപ്പെടുന്നു. ഫോണറ്റിക് റിവേഴ്സലുകളും എതിർവാക്കുകളായി ("നിങ്ങൾ", "നിങ്ങൾ" എന്നതിന് "ഞാൻ", "നീ" എന്നതിന് "മിനി") ഉപയോഗിക്കുന്നു. ആ ഭാഷെയിൽ കളങ്കപ്പെടുത്തുന്നതിനായ് വാക്കുകൾ ഇല്ല.
പ്രശസ്തമായ ചിത്രങ്ങൾ
ഗാനരചയിതാവും സംഭാഷണ എഴുത്തുകാരനുമായിരുന്ന ആദ്യ ദശകത്തിൽ ആധുനിക ഇന്ത്യൻ സിനിമയിലെ ഏറ്റവും വിലയേറിയ സിനിമ ഗാനരചയിടാവുകളിൽ ഒരാളായിരുന്നു കാർകി. അദ്ദേഹം ഭാഗമായ പ്രശസ്ത സിനിമങ്ങളിൽ ചിലതു- എന്തിരൻ (2010), കോ (2011), നാൻ എ (2012), തുപ്പാക്കി (2012), കത്തി (2014), ഐ (2015), ബാജിറാവ് മസ്താനി (2015), ബാഹുബലി സീരീസ് (2015, 2017), നടിഗയ്യർ തിലകം (2018), പദ്മാവത് (2018), 2.0 (2018).
കാർകി റിസർച്ച് ഫൌണ്ടേഷൻ
2013 ജനുവരിയിൽ അണ്ണാ സർവകലാശാലയിൽ അധ്യാപിക സ്ഥാനത്തേക്ക് രാജി വെച്ച ശേഷം ഭാര്യ നന്ദിനി കാർക്കിയോടുകൂടി കാർകി റിസർച്ച് ഫൌണ്ടേഷൻ എന്ന സ്ഥാപനം സ്ഥാപിച്ചു. ലാഭേച്ഛയില്ലാതെ പ്രവർത്തിക്കുന്ന വിദ്യാഭ്യാസ ഗവേഷണ സ്ഥാപനമാണിത്. ഭാഷാ കമ്പ്യൂട്ടിംഗ് കൂടാതെ ഭാഷാ സാക്ഷരത്തെയുമാണ് ഈ സ്ഥാപനത്തിൻതെ ലക്ഷ്യങ്ങൾ. സംഘടനയുടെ ഗവേഷണ പ്രമുഖനായ് അദ്ദേഹം പ്രവർത്തിക്കുന്നു. KaReFo വികസിപ്പിച്ച പ്രോജക്ടുകൾ "Chol" (ഒരു തമിഴ് -ഇംഗ്ലീഷ്-തമിഴ് നിഘണ്ടു), "Piripori"( തമിൾക്കായുള്ള മോർഫോളജിക്കൽ അനലൈസർ, വേർഡ് സ്പ്ലിറ്റർ), “olingoa”( തമിഴ് ട്രാൻസ്ലിറ്ററേഷൻ ടൂൾ), “Paeri”( തമിഴ് ഫൊണെറ്റിക്സ് അടിസ്ഥാനത്തിൽ 9 കോടി ആൺ / പെൺ പേരുകൾ ഉത്പാദിപ്പിക്കുന്ന ഒരു പേര് ജനറേറ്റർ), “emoni”( പ്രാസത്തെ കണ്ടുപിടിക്കുന്ന ടൂൾ), “kural”( തിരുക്കുറൾ പോർട്ടൽ), “eN”( നമ്പർ ടു ടെക്സ്റ്റ് കൺവെർട്ടർ), “Paadal”( ഒരു ഗാനരചന ഗവേഷണത്തിനും ബ്രൗസ് ചെയ്യുന്നതിന് വേണ്ടിയുള്ള ഒരു പോർട്ടൽ), “aadugalam”( വാക്കുകളുടെ കളി).
മെല്ലിനം എഡ്യൂക്കേഷൻ
2008 നവംബറിൽ കാർകി മെല്ലിനം എഡ്യൂക്കേഷൻ എന്ന ഒരു സ്ഥാപനത്തെ സ്ഥാപിച്ചു. അദ്ദേഹം ആ സ്ഥാപനത്തിൻതെ ഡയറക്ടർ ആണ്. തമിഴ് സാഹിത്യത്തിൽ ശാസ്ത്രവും നവീനതയും പര്യവേക്ഷണം ചെയ്യാൻ തമിഴ് ഭാഷ അവതരിപ്പിക്കാനും കുട്ടികളിൽ താല്പര്യം ജനിപ്പിക്കാനും ലക്ഷ്യമിട്ട പുസ്തകങ്ങളും ഗെയിമുകളും പോലുള്ള കുട്ടികളുടെ വിദ്യാഭ്യാസ ഉപകരണങ്ങളുടെ ഉള്ളടക്ക രൂപത്തിൽ സംഘടന പ്രത്യേകമായി പ്രവർത്തിക്കുന്നു. അവരുടെ ഉൽപ്പന്നങ്ങൾ "iPaatti" എന്ന പേരിൽ ബ്രാൻഡുകളാണ്. അവയിൽ ഗാനം പുസ്തകങ്ങൾ, കഥകൾ, വേർഡ് ഗെയിംസ്, വാചകം ഗെയിംസ് ഉണ്ട്. കളിപ്പാട്ടങ്ങളും ഇലക്ട്രോണിക് ഗെയിമുകളും വികസിപ്പിച്ചെടുക്കുന്ന ചില പദ്ധതികൾ ഈ സ്ഥാപനത്തിൽ നടന്നിട്ടുണ്ട്.
ഡൂ പാ ഡൂ
2016 ഏപ്രിലിൽ കാർക്കി സ്വതന്ത്ര സംഗീതവും നോൺ-ഫിലിംസംഗീതവും പ്രോത്സാഹിപ്പിക്കുന്നതിനായി സുഹൃത്ത് കൗന്തേയാവോടുകൂടി ഡൂ പാ ഡൂ എന്ന ഒരു ഓൺലൈൻ സംഗീത പോർട്ടൽ ഉണ്ടാകി. സംഗീതത്തിന്തേ ഒരു ഗാന ബാങ്ക്നിർമ്മിക്കുന്നതിനുള്ള അദ്ദേഹന്തിന്തേ ഉദ്ദേശ്യം ഡൂ പാ ഡൂവിൻ സൃഷ്ടിയോടെ പൂർത്തിയായി. ഗാനങ്ങൾ സിനിമകളിൽ മാത്രം നിർമ്മിക്കപ്പെടുന്നില്ല, അവരുടെ പ്രോജക്ടുകൾക്ക് അനുയോജ്യമെന്ന് തോന്നിക്കുന്ന ഉൽപ്പാദകർക്കും സംവിധായകർക്കും അത് അവതരിപ്പിക്കാൻ കഴിയുന്നു. സ്വതന്ത്ര സംഗീതത്തിന് ലേബൽ ചെയ്യുന്നതിനു പുറമേ ഡൂ പാ ഡൂ തമിഴ്സിനിമകളിലെ ശബ്ദട്രാക്കുകളിൽ വിതരണക്കാരനാണ്.
ഡൂ പാ ഡൂവിന്ദേ ഡയറക്ടർക്കു പുറമെ കാർകി ശ്രീനിവാസ്, കാർത്തിക്, അനിൽ ശ്രീനിവാസൻ,റിസ്വാൻ, കാർത്തികേയമൂർത്തി, വിജയ്പ്രകാശ്, ആൻഡ്രിയ ജെർമിയ, അജ് ആലിമിർജാക്, സംവിധായകൻ ഗൗതം വാസുദേവ് മേനോൻ തുടങ്ങിയ സംഗീതവ്യവസായങ്ങളിലെ പ്രമുഖരായവ്യക്തികളുമായി സഹകരിച്ചാണ് കാർകി നിരവധി ഗാനങ്ങൾ ആലപിക്കുന്നത്. ഗൗതം വാസുദേവ് മേനോൻ കാർകി എഴുതിയ 3 ഗാനങ്ങൾക്ക് മ്യൂസിക് വീഡിയോ ചെയ്തു. ആ ഗാനങ്ങളിൽ നടന്മാരായ ടൊവിനോ തോമസ്, ദിവ്യദർശിനി, ഐശ്വര്യ രാജേഷ്, അഥർവ എന്നിവർ ഉണ്ടായിരുന്നു. “ഉലവിറവ്”, “കൂവാ”, “ബോധയ് കോദൈ”, “യാവും ഇനിധേ”, “ഏതോ ഒരു അരയിൽ”, “കാതൽ തോഴി”, “പെരിയാർ കൂത്ത്” തുടങ്ങിയവാണ് കാർകി എഴുതിയ ചില പ്രശസ്ത ഗാനങ്ങൾ.
സൺഡേസ് വിത്ത് അനിൽ ആൻഡ് കാർകി
2017 ഡിസംബർനും ഏപ്രിൽ 2018 നും ഇടയ്ക്ക് 13 പരിപാടികളായ് സീ തമിഴ് ടീവിയിൽ സംപ്രേഷണം ചെയ്ത സൺഡേസ് വിത്ത് അനിൽ ആൻഡ് കാർകി എന്ന റിയാലിറ്റി ഷോവിൽ കാർകി പിയാനിസ്റ്റ് അനിൽ ശ്രീനിവാസുമായി സഹസംവിധായകനായിരുന്നു. സംഗീത സിനിമ രംഗങ്ങളിലിനിന്ന് പ്രശസ്തരായ കലാകാരന്മാർ ഈ പരിപാടികളിൽ അതിഥികളായിരുന്നു. അവരിൽ ചിലർ സാൻ റോൾഡൻ, ജി.വി. പ്രകാശ് കുമാർ, ശ്രീനിവാസ്, വെങ്കട്ട് പ്രഭു, വസന്ത്, ഗൗതം മേനോൻ, രാജീവ് മേനോൻ, നടന്മാരായ സിദ്ധാർത്ഥ്, ആർ.ജെ. ബാലാജി, ഖുശ്ബു, കാർത്തിക്, ആൻഡ്രിയ ജെർമിയ, ഗാന ബാല, സൈന്ദവി.
താൽപ്പര്യങ്ങൾ
കുട്ടിക്കാലം മുതൽ ഫോട്ടോഗ്രാഫി കാർക്കിയുടെ താല്പര്യമായിരുന്നു. ചെറുപ്പത്തിൽ നിന്നും പിടിച്ചെടുത്ത ഒരു വലിയ ചിത്രങ്ങളുടെ ശേഖരം കാർക്കിയുടെ കൈവശമുണ്ട്. യൂട്യൂബ് വഴി ഈ കലയെക്കുറിച്ചുള്ള സൂക്ഷ്മദർശനം അദ്ദേഹം പഠിച്ചു. ക്രമരഹിത വികാരങ്ങളുടെ പിരിമുറുക്കമുള്ള നിമിഷങ്ങൾ പിടിച്ചെടുക്കുന്നതിൽ പ്രത്യേകിച്ചു കുട്ടികളെ ഫോട്ടോ എടക്കുന്നതിൽ എടുക്കുന്നതിന് കാർക്കിക്ക് വിശേഷ താല്പര്യമുണ്ട്. യാത്ര ചെയ്യുന്നതിൽ പ്രത്ത്യേക താല്പര്യമുള്ള കാർകി എല്ലാ വർഷവും ഇന്ത്യയ്ക്ക് പുറത്ത്, ഇന്ത്യയിലും, തമിഴ് നാടിലുമായി 3 യാത്രകൾ പോകാറുണ്ട്. 2018ൽ അന്റാർട്ടിക്കയിലേക്കുള്ള യാത്രവോടുകൂടി 7 ഭൂഖണ്ഡങ്ങളിലേക്ക് അദ്ദേഹം സഞ്ചരിച്ചിട്ടുണ്ട്. പാചകം, ജാവ, ബാഡ്മിന്റൺ എന്നിവയാണ് കാർക്കിയുടെ മറ്റു ചില താല്പര്യങ്ങൾ. ഗാനരചനകളിൽ മാത്രമല്ല, തമിഴ്, പബ്ലിഷിംഗ് പത്രികകളിലും മറ്റും നിരവധി വിഷയങ്ങൾ അദ്ദേഹം പഠിച്ചിട്ടുണ്ട്, ഗവേഷണവും നടത്തിട്ടുണ്ട്.
അന്റാർട്ടിക് വൃത്തം
ഭൂമിയിലെ പ്രധാനമായ അഞ്ച് അക്ഷാംശവൃത്തങ്ങളിൽ ഏറ്റവും തെക്കുള്ള സാങ്കല്പിക വൃത്തമാണ് അന്റാർട്ടിക് വൃത്തം (ഇംഗ്ലീഷ്: Antarctic Circle). അതായത് ഭൂമദ്ധ്യരേഖയ്ക്ക് തെക്ക് 66°33′ അക്ഷാംശരേഖയാണ് അന്റാർട്ടിക് വൃത്തം എന്ന് അറിയപ്പെടുന്നത്. അന്റാർട്ടിക് വൃത്തത്തിനു തെക്കുള്ള മേഖല അന്റാർട്ടിക് പ്രദേശം എന്നും തൊട്ട് വടക്കുള്ള പ്രദേശം ദക്ഷിണ മിതോഷ്ണമേഖല എന്നും അറിയപ്പെടുന്നു. വർഷത്തിൽ ഒരിക്കലെങ്കിലും സൂര്യൻ ഇരുപത്തിനാലു മണിക്കൂർ ചക്രവാളത്തിനു മുകളിലായി അർധരാത്രിയിൽ പോലും ദൃശ്യമായി അസ്തമിക്കാതെയിരിക്കുന്നു. വർഷത്തിൽ ഒരിക്കലെങ്കിലും സൂര്യന്റെ മദ്ധ്യഭാഗം ചക്രവാളത്തിനു താഴെയായി നട്ടുച്ചക്കുപോലും ദൃശ്യമാകാതെയുമിരിക്കുന്നു. ആർട്ടിക് വൃത്തത്തിലും ഇത് അനുഭവപ്പെടുന്നുണ്ട്.
അന്റാർട്ടിക് വൃത്തത്തിന്റെ സ്ഥാനം സ്ഥിരമല്ല; 2017 ഏപ്രിൽ 27-പ്രകാരം, അന്റാർട്ടിക് വൃത്തം ഭൂമദ്ധ്യരേഖയിൽനിന്നും 66°33′46.7″ തെക്കായി സ്ഥിതിചെയ്യുന്നു. ഇതിന്റെ രേഖാംശം ഭൂമിയുടെ അച്ചുതണ്ടിന്റെ ചരിവിനെ ആശ്രയിച്ചിരിക്കുന്നു. 40,000വർഷം കാലയളവിൽ ഇതിന് 2° എന്ന പരിധിയിൽ സ്ഥാനചലനം ഉണ്ടാകാറുണ്ട്. ചന്ദ്രന്റെ പരിക്രമണം മൂലമുണ്ടാകുന്ന ടൈഡൽ ഫോർസ് കാരണമാണിങ്ങനെ സംഭവിക്കുന്നത്. ഇതിനാൽ അന്റാർട്ടിക് വൃത്തത്തിന് ഇപ്പോൾ വർഷത്തിൽ 15 മീ. (49 അടി) എന്ന അളവിൽ തെക്കോട്ട് സ്ഥാനചലനം സംഭവിച്ചുകൊണ്ടിരിക്കുന്നു.
മനുഷ്യവാസം
ഇവിടെ സ്ഥിരമായ മനുഷ്യവാസമില്ലെങ്കിലും ചില ഗവേഷണകേന്ദ്രങ്ങൾ നിലകൊള്ളുന്നുണ്ട്. കഴിഞ്ഞ നൂറ്റാണ്ടുകളിൽ തിമിംഗിലവേട്ടക്കാരുടെ താൽകാലിക താമസസ്ഥലങ്ങൾ ഇവിടെയുണ്ടായിരുന്നു. ചില തിമിംഗിലങ്ങൾ ഒരു വർഷമോ അതിൽ കൂടുതലോ ഇവിടെ ജീവിക്കുന്നുണ്ട്. .
ഭൂമിശാസ്ത്രം
അന്റാർട്ടിക് വൃത്തത്തിനു ഏകദേശം 17662 km നീളമുണ്ട്. അന്റാർട്ടിക് വൃത്തത്തിനു തെക്ക് വിസ്തീർണ്ണം 20000000 km2 ഭൂവിസ്തൃതിയുടെ 4% ആണ് അന്റാർട്ടിക് വൃത്തത്തിലെ മിക്കഭാഗത്തുമായാണ് അന്റാർട്ടിക് വൻകര നിലകൊള്ളുന്നത്.
അന്റാർട്ടിക് വൃത്തം കടന്നുപോകുന്ന പ്രദേശങ്ങൾ
പ്രൈം മെറിഡിയനിൽ നിന്ന് ആരംഭിച്ച് കിഴക്കു ദിക്കിലേക്കു പോകുമ്പോൾ അന്റാർട്ടിക് വൃത്തം കടന്നുപോകുന്ന പ്രദേശങ്ങൾ:
! scope="col" Width="135" | Co-ordinates ! scope="col" | Country, territory or sea ! scope="col" | Notes ! scope="row" style="background:#b0e0e6;" | ദക്ഷിണ സമുദ്രം ! scope="row" | അന്റാർട്ടിക്ക – Enderby Land ! scope="row" style="background:#b0e0e6;" | ദക്ഷിണ സമുദ്രം ! scope="row" | അന്റാർട്ടിക്ക ! scope="row" style="background:#b0e0e6;" | ദക്ഷിണ സമുദ്രം ! scope="row" | അന്റാർട്ടിക്ക ! scope="row" style="background:#b0e0e6;" | ദക്ഷിണ സമുദ്രം ! scope="row" | അന്റാർട്ടിക്ക ! scope="row" style="background:#b0e0e6;" | ദക്ഷിണ സമുദ്രം ! scope="row" | അന്റാർട്ടിക്ക – Wilkes Land ! scope="row" style="background:#b0e0e6;" | ദക്ഷിണ സമുദ്രം ! scope="row" | അന്റാർട്ടിക്ക – Wilkes Land ! scope="row" style="background:#b0e0e6;" | ദക്ഷിണ സമുദ്രം ! scope="row" | അന്റാർട്ടിക്ക – Wilkes Land ! scope="row" | അന്റാർട്ടിക്ക – Adélie Land ! scope="row" style="background:#b0e0e6;" | ദക്ഷിണ സമുദ്രം ! scope="row" | Balleny Islands – Borradaile Island ! scope="row" style="background:#b0e0e6;" | ദക്ഷിണ സമുദ്രം ! scope="row" | അന്റാർട്ടിക്ക – Antarctic Peninsula, Graham Land and Larsen Ice Shelf ! scope="row" style="background:#b0e0e6;" | ദക്ഷിണ സമുദ്രം
പുറത്തേക്കുള്ള കണ്ണികൾ
വർഗ്ഗം:അക്ഷാംശരേഖകൾ വർഗ്ഗം:അന്റാർട്ടിക്കയുടെ ഭൂമിശാസ്ത്രം
മാരവർമൻ രാജസിംഹൻ ഒന്നാമൻ
മധ്യകാല ദക്ഷിണേന്ത്യയിലെ ഒരു പാണ്ഡ്യരാജാവ് ആയിരുന്നു മാരവർമൻ രാജസിംഹൻ ഒന്നാമൻ (730 - 765 സി.ഇ). പല്ലവഭഞ്ജന എന്നും അദ്ദേഹം അറിയപ്പെട്ടിരുന്നു. കൊചടൈയൻ രണധീരന്റെ മകനും പിൻഗാമിയുമായിരുന്നു മാരവർമൻ രാജസിംഹൻ. പല്ലവർക്കെതിരെയും കോങ്കു രാജ്യത്തും നേടിയ സുപ്രധാന വിജയങ്ങളാൽ അദ്ദേഹം അറിയപ്പെടുന്നു.
നന്ദിഗ്രാമത്തിന്റെ ഉപരോധം
ഗംഗരാജാക്കന്മാരുമായുള്ള യുദ്ധത്തിൽ പല്ലവ രാജാവായ പരമേശ്വരൻ രണ്ടാമൻ മരിച്ചപ്പോൾ, പല്ലവ രാജ്യത്തിൽ പ്രതിസന്ധി ഉടലെടുത്തു. പല്ലവ അധികൃതർ രാജകുമാരനായ നന്ദിവർമൻ രണ്ടാമൻ പല്ലവമല്ലനെ അടുത്ത രാജാവായി തിരഞ്ഞെടുത്തു. എന്നാൽ ഈ പ്രതിസന്ധിയിൽ രാജസിംഹൻ പരമേശ്വര രണ്ടാമന്റെ ചിത്രാമയ എന്ന് പേരുള്ള ഒരു മകന്റെ അവകാശവാദത്തെ പിന്തുണച്ചു.
നന്ദിഗ്രാമത്തിൽ നന്ദിവർമൻ രണ്ടാമനെതിരെയുള്ളആക്രമണങ്ങളിലും ഉപരോധത്തിലും രാജസിംഹൻ പങ്കെടുത്തതായി കരുതപ്പെടുന്നു. വെൽവിക്കുടി ദാനത്തിന്റെ ഫലകങ്ങളിൽ നെടുവയൽ, കുറുമാടൈ, മന്നികുരിച്ചി (മന്നൈക്കുടി ), തിരുമംഗൈ, പുവാലൂർ, കോടുമ്പലൂർ എന്നിവിടങ്ങളിൽ അദ്ദേഹത്തിന്റെ വിജയങ്ങൾ രേഖപ്പെടുത്തിയിരിക്കുന്നു. കുഴുമ്പൂരിലെ യുദ്ധത്തിൽ അദ്ദേഹം നന്ദിവർമൻ രണ്ടാമനെ പരാജയപ്പെടുത്തിയെന്നും വെൽവിക്കുടി ഫലകം രേഖപ്പെടുത്തുന്നു. പല്ലവസൈന്യാധിപനായ ഉദയചന്ദ്രൻ (പല്ലവമല്ലയുടെ ഉദയേന്ദിരം ഫലകങ്ങളിൽ സൂചിപ്പിച്ചതനുസരിച്ച്) ആക്രമണങ്ങളെ ചെറുക്കുകയും,  പാണ്ഡ്യന്മാരെ പരാജയപ്പെടുത്തുകയും ചെയ്തു. അദ്ദേഹം ചിത്രാമയ രാജകുമാരനെ ശിരഛേദം ചെയ്തു നന്ദിവർമൻ രണ്ടാമനു പല്ലവ സിംഹാസനം സുരക്ഷിതമാക്കിക്കൊടുത്തു.
സി.ഇ 760-ഓട് കൂടി ഗംഗന്മാരെ പരാജയപ്പെടുത്തിയതിനുശേഷവും പാണ്ഡവരുടെ വർദ്ധിച്ചുവരുന്ന ശക്തിയെ തടയാൻ പല്ലവർക്ക് കഴിഞ്ഞില്ല.
കൊങ്കു രാജ്യം
രാജസിംഹൻ ഒന്നാമൻ പെരിയലൂരിൽ യുദ്ധത്തിൽ വിജയിച്ചു, തുടർന്ന് കാവേരി നദി കടന്ന് മല കോംഗം എന്ന നാട്(ട്രിച്ചി, തഞ്ചാവൂർ ജില്ലകളുടെ അതിർത്തികൾ) കീഴടക്കി. തോൽവി ഏറ്റുവാങ്ങിയ മലവ രാജാവ് മകളെ രാജസിംഹനെക്കൊണ്ട് വിവാഹം കഴിപ്പിച്ചു. പാണ്ഡ്യരുടെ വിജയങ്ങൾ പാണ്ഡിക്കൊടുമുടി (കൊടുമുടി) വരെ വ്യാപിച്ചിരുന്നതായി കരുതപ്പെടുന്നു.
വെമ്പായിലെ യുദ്ധം
ചാലൂക്യരുടെ സാമന്തരായ ഗംഗരാജ്യത്തിലേക്കുള്ള പാണ്ഡ്യന്മാരുടെ കടന്നുകയറ്റത്തെ വെൽവിക്കുടി ദാനത്തിന്റെ ഫലകത്തിൽ വിവരിച്ചിരിക്കുന്നു. വെമ്പെയിൽ നടന്ന യുദ്ധത്തിൽ പടിഞ്ഞാറൻ ചാലൂക്യ രാജാവിനെ പാണ്ഡ്യ രാജാവ് പരാജയപ്പെടുത്തിയെന്ന് അതിൽ പരാമർശിച്ചിരിക്കുന്നു. അതിനെത്തുടർന്ന്, ഒരു ഗംഗ രാജകുമാരിയെ പാണ്ഡ്യ രാജാവിന്റെ മകൻ വിവാഹം കഴിച്ചു. പരാജയപ്പെട്ട പടിഞ്ഞാറൻ ചാലൂക്യ രാജാവ് കീർത്തിവർമൻ രണ്ടാമനായിരിക്കമെന്നു കരുതപ്പെടുന്നു. അതിനാൽ ചാലൂക്യ രാജ്യത്തിന്റെ തെക്കൻ പ്രദേശം പാണ്ഡ്യന്മാരുടെ അധീനതയിൽ വന്നു.
അവലംബം
വർഗ്ഗം:പാണ്ഡ്യരാജാക്കന്മാർ വർഗ്ഗം:തമിഴ്നാടിന്റെ ചരിത്രം
ദ നാഷണൽ ആർട്ട് സെന്റർ
ജപ്പാനിലെ ടോക്കിയോയിലെ മിനാറ്റോയിലെ റോപ്പോംഗിയിൽ സ്ഥിതിചെയ്യുന്ന ഒരു മ്യൂസിയമാണ് നാഷണൽ ആർട്ട് സെന്റർ (国立新美術館, കൊകുരിത്സു ഷിൻ-ബിജുത്സുകൻ) (NACT). ഏജൻസി ഫോർ കൾച്ചറൽ അഫയേഴ്‌സിന്റെയും നാഷണൽ മ്യൂസിയംസ് ഇൻഡിപെൻഡന്റ് അഡ്മിനിസ്‌ട്രേറ്റീവ് ഇൻസ്റ്റിറ്റിയൂഷന്റെയും സംയുക്ത പദ്ധതിയായ ഇത് മുമ്പ് ടോക്കിയോ സർവകലാശാലയുടെ ഗവേഷണ സൗകര്യം കൈവശപ്പെടുത്തിയിരുന്ന സ്ഥലത്താണ് സ്ഥിതിചെയ്യുന്നത്.
കിഷോ കുറോകാവയാണ് ഈ കെട്ടിടം രൂപകല്പന ചെയ്തിരിക്കുന്നത്. രാജ്യത്തെ ഏറ്റവും വലിയ പ്രദർശന സ്ഥലങ്ങളിൽ ഒന്നാണിത്. ടോക്കിയോ മെട്രോ ചിയോഡ ലൈനിലെ നോഗിസാക സ്റ്റേഷനിൽ നിന്നാണ് ഇതിന്റെ പ്രവേശനം.
ജപ്പാനിലെ മറ്റ് ദേശീയ ആർട്ട് മ്യൂസിയങ്ങളിൽ നിന്ന് വ്യത്യസ്തമായി, ശേഖരവും സ്ഥിരമായ പ്രദർശനവും ക്യൂറേറ്ററുകളും ഇല്ലാത്ത ഒരു 'ശൂന്യമായ മ്യൂസിയം' ആണ് NACT. ജർമ്മൻ ഭാഷ സംസാരിക്കുന്ന പ്രദേശങ്ങളിലെ കുൻസ്തല്ലെ പോലെ, മറ്റ് ഓർഗനൈസേഷനുകൾ സ്പോൺസർ ചെയ്യുകയും ക്യൂറേറ്റ് ചെയ്യുകയും ചെയ്യുന്ന താൽക്കാലിക പ്രദർശനങ്ങൾ ഇവിടെ നടത്തുന്നു. 2007 ലെ അതിന്റെ ആദ്യ സാമ്പത്തിക വർഷത്തിൽ, കലാസംഘങ്ങൾ സംഘടിപ്പിച്ച 69 പ്രദർശനങ്ങളും NACT സംഘടിപ്പിച്ച 10 പ്രദർശനങ്ങളും ഉണ്ടായിരുന്നു. 2007 ഏപ്രിൽ 7 നും ജൂലൈ 2 നും ഇടയിൽ നടന്ന മോനെറ്റ് എക്‌സിബിഷൻ, ജപ്പാനിൽ മാത്രമല്ല, ലോകത്ത് ഏറ്റവും കൂടുതൽ ആളുകൾ സന്ദർശിക്കുന്ന രണ്ടാമത്തെ പ്രദർശനമായിരുന്നു ഇത്.
ഇതിന്റെ ഗ്രാഫിക് വിഷ്വൽ ഐഡന്റിറ്റി വികസിപ്പിച്ചെടുത്തത് ടോക്കിയോ ആസ്ഥാനമായുള്ള സമുറായ് ഇൻ‌കോർപ്പറേറ്റിലെ ഗ്രാഫിക് ഡിസൈനർ കാശിവ സാറ്റോ ആണ്.
External links
വർഗ്ഗം:മ്യൂസിയങ്ങൾ
അങ്കമാലിയിലെ മാർ അബ്രാഹം
കേരളത്തിലെ ഐക്യ സുറിയാനി ക്രിസ്ത്യാനിസഭയുടെ ഒടുവിലത്തെ പൗരസ്ത്യ സുറിയാനി (കൽദായ) വൈദികമേലദ്ധ്യക്ഷനായിരുന്നു മാർ അബ്രാഹം മെത്രാപ്പോലീത്ത (, മരണം: 1597). കേരളത്തിലെ പോർത്തുഗീസ് ആധിപത്യകാലത്താണ് അദ്ദേഹം അധികാരത്തിലിരുന്നത്. കേരളസഭയെ പാശ്ചാത്യഭരണത്തിൻ കീഴിൽ കൊണ്ടുവരാനും ലത്തീനീകരിക്കാനുമുള്ള ശ്രമങ്ങളെ സ്വന്തം പരിമിതികൾക്കുള്ളിൽ നിന്നു ചെറുത്ത അദ്ദേഹം പോർത്തുഗീസ് അധികാരികളുമായി ഇണങ്ങിയും പിണങ്ങിയും കഴിഞ്ഞു. മാർ അബ്രാഹമിന്റെ മരണം 1599-ലെ ഉദയമ്പേരൂർ സൂനഹദോസിലേക്കു നയിച്ച് സുറിയാനിസഭയുടെ ലത്തീനീകരണത്തിനും സഭയുടെ മേലുള്ള പാശ്ചാത്യഭരണത്തിനും വഴിതുറന്നു.